Setelah lama menunggu, “Dr. Romantic 3” bakal menemui penonton tak lama lagi!

ARTIKEL BERKAITAN
Tayang Di Disney+, 'Dr. Romantic 3' Umum Tarikh Tayangan Pada April Ini

Bagi yang belum tahu, “Dr. Romantic 3” yang diterajui oleh pelakon seperti Ahn Hyo-seop, Lee Sung-kyung, Han Suk-kyu, akan mula bersiaran pada 28 April ini di Disney+.
Terbaru, Yoo Yeon-seok yang merupakan pelakon utama dari musim pertama “Dr. Romantic”, telah melakukan siaran langsung di laman Instagram untuk berborak bersama peminat.

Ketika ditanya sama ada dia akan muncul dalam musim ketiga drama itu nanti, pelakon lelaki itu memberitahu bahawa ianya adalah rahsia dan dia belum boleh berkongsi apa-apa lagi setakat ini.

Oleh itu, ramai yang berharap agar Yoo Yeon-seok akan tampil dalam “Dr. Romantic 3”, dengan wataknya sebagai Kang Dong-Joo.
Dalam pada itu, “Dr. Romantic” ialah sebuah drama yang memaparkan kisah sebenar doktor di Hospital Doldam yang usang.
Haa kalau nak tahu, kena lah tonton “Dr. Romantic 3” pada 28 April ini!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTwitter

Ditanya Jika Akan Muncul Dalam ‘Dr. Romantic 3’, Yoo Yeonseok Beri Respon


Peminat-peminat 2NE1 semestinya merindui mereka setelah kumpulan gadis Kpop itu telah dibubarkan pada tahun 2016. Anda mungkin boleh mengubat sedikit kerinduan itu dengan salah seorang anggotanya Park Bom membuat ‘comeback’ dengan single terbarunya yang berjudul ‘Spring’ bertepatan dengan musim bunga di Korea sekarang ini.

Di dalam  lagu ini anda bukan sahaja boleh menyaksikan Park Bom sahaja namun lagu ini juga menampilkan Sandara Park sebagai rapper jemputan.  Selain lagu ‘Spring’ single album kembalinya Park Bom ini juga memuatkan 2 lagu lagi iaitu ‘My Lover’ dan juga ‘Embarassed’.

Kembalinya Park Bom kali ini bukan lagi bersama syarikat lamanya YG Entertainment namun di bawah payung syarikat baru iaitu D-Nation Entertainment. Semoga Park Bom  berjaya dengan single barunya sepertimana zaman kegemilangan 2NE1 ataupun penyambung legasi mereka dari YG Entertainment Blackpink.

Park Bom Buat Kemunculan Kembali Selepas 8 Tahun


Akhirnya Jang Dong-yoon kembali dengan sebuah drama baru bergenre thriller misteri. Mesti best!
Sinopsis ringkas
“Search” ialah drama mengenai sebuah operasi pencarian yang diperkenalkan untuk membongkar rahsia disebalik kehilangan misteri dan kes pembunuhan yang berlaku dalam zon demiliterisasi (DMZ).

Episod awal mengujakan
[Amaran SPOILER]
Daripada permulaan drama ini lagi, penonton dah disajikan dengan babak lelaki yang berubah menjadi raksasa seperti zombi. Disebabkan itu, satu pasukan khas telah ditubuhkan di zon demiliterisasi (DMZ) untuk menyiasat dan membendung kejadian msiteri tersebut.

Makin menarik apabila leftenan pertama Son Ye-rim (Krystal) digabungkan sekali dengan Sarjan Yong Dong-jin (Jang Dong-yoon) iaitu bekas kekasihnya. Melihatkan pertemuan semula mereka yang kekok dan lelaki itu yang asyik mengungkit kejadian lama, nampaknya masih ada lagi yang belum dirungkai mengenai masa lampau mereka.
Saksikan bagaimana pasukan khas ini berusaha untuk berlawan dengan ‘raksasa’ misteri ini bagi mengekalkan ketenteraman kem mereka.

[SPOILER Tamat]
“Search” juga nampaknya berjaya menarik perhatian ramai apabila meraih rating yang baik pada episod pertamanya iaitu 2.6%. Malah ianya kian menaik pada episod kedua apabila rating yang dicatatkan ialah 3.1%.
Semua yang sukakan drama berkonsepkan ketenteraan dan bergenre misteri, memang patut tonton “Search”.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Zon Demiliterisasi (DMZ) Diserang Makhluk Misteri Ala Zombi, ‘Search’ Mula Dengan Rating Baik


Kalau anda kira balik, rasanya mesti dah lama mula tengok K-Drama kan? Nescaya kalau anda tengok senarai drama yang dah berusia genap 10 tahun ini, pasti anda akan tergamam kerana tak sangka dah lama rupanya anda berkecimpung dalam dunia kandungan Korea ini!
1. My Girlfriend Is A Gumiho

Mengisahkan Cha Dae-woong (Lee Seung-gi) yang merupakan seorang pelajar universiti kaya yang langsung tidak kisahkan mengenai kehidupannya. Ketika melarikan diri daripada bebelan datuknya, dia tanpa sengaja melepaskan seekor gumiho (musang berekor sembilan) di sebuah tokong dan ianya bertukar menjadi seorang wanita cantik. Cuba membantu gumiho itu berlagak seperti manusia biasa, kedua mereka akhirnya mula rapat dan jatuh cinta antara satu sama lain.
2. Secret Garden

Secara ringkasnya, ia adalah kisah Cinderella di antara seorang pelakon lagak ngeri iaitu Gil Ra-im (Ha Ji-won) dan seorang CEO pusat beli-belah iaitu Kim Joo-won (Hyun Bin). Cerita ini menjadi semakin berbelit apabila ibu Joo-won tidak merestui perhubungan mereka dan tanpa disangka kedua mereka bertukar badan lantas membuatkan semuanya semakin huru-hara.
3. Pasta

Seo Yoo-kyung (Gong Hyo-jin) yang bekerja keras untuk bertapak sebagai seorang pembantu chef, mula menghadapi masalah apabila seorang chef baru, Choi Hyun-wook (Lee Sun-kyun) telah bertindak memecat seorang demi seorang staf wanita dan meninggalkannya sebagai orang yang terakhir. Walaubagaimanapun, berkat kejituannya, dia berjaya menyelamatkan diri sehingga diambil bekerja sebagai chef tetap. Dalam diam, hubungan antara kedua chef itu mula bercambah menjadi cinta namun banyak lagi halangan yang terpaksa ditempuhi.
4. Cinderella’s Stepsister

Selepas ibunya berkahwin baru, Eun-joo (Moon Geun-young) terpaksa hidup dengan keluarga barunya bersama seorang adik tiri yang terlalu ceria buatnya iaitu Hyo-seon (Seo Woo). Hubungan adik-beradik tiri itu terus berubah benci apabila kedua mereka rupanya menyukai lelaki yang sama iaitu salah seorang pekerja di kilang pembikinan wain iaitu Ki-hoon (Chun Jung-myung).
5. Sungkyunkwan Scandal

Kim Yoon-hee (Park Min-young) menyamar menjadi abangnya, Kim Yoon-shik dengan harapan untuk menampung keluarga mereka. Meskipun cuba mengambil peperiksaan universiti Sungkyunkwan secara haram atas upah orang lain, dia kemudiannya berjaya menyorokkan diri di tempat itu atas bantuan Lee Sun-joon (Park Yoo-chun) yang berjanji mendiamkan diri. Saksikan bagaimana Kim Yoon-hee terpaksa menyorokkan identitinya sebagai wanita daripada dibongkarkan oleh rakan sekelas dan rakan sebiliknya sementelah dia cuba mengawal perasaan yang semakin mendalam terhadap Lee Sun-joon.
6. Master Of Study

Saksikan seorang peguam tegas iaitu Kang Suk-ho (Kim Su-ro) mula mengajar di sekolah dan cuba membantu pelajarnya yang tiada impian dan cita-cita langsung. Lelaki itu berjanji akan memastikan 5 orang daripada pelajar tersebut bakal diterima masuk ke universiti berprestij di negara tersebut atas hasil ajarannya.
7. Personal Taste

Jeon Jin-ho (Lee Min-ho) merupakan seorang arkitek yang sangat menyayangi dirinya sendiri dan terlalu mementingkan kebersihan. Demi memenangi projeknya yang akan datang, dia perlu masuk dan tinggal di rumah tradisional milik Kae-in (Son Ye-jin). Wanita itu menerima lelaki itu sebagai teman serumahnya kerana menganggap bahawa dia adalah seorang homoseksual. Semakin hari meluangkan masa bersama, kedua mereka mula menyukai antara satu sama lain.
8. Playful Kiss

Membawa kisah dua pelajar di mana si gadisnya yang mencintai si lelaki separuh mati namun cintanya itu tak berbalas. Dalam situasi yang tak dijangka, Oh Ha-ni (Jung So-min) mula tinggal bersama keluarga Baek Seung-jo (Kim Hyun-joong). Sekian lama mengejar, akhirnya gadis itu mula putus asa dan si lelaki yang baru sedar dia bakal terlepas gadis disukainya itu, kini mula mengejarnya.
9. Bread, Love and Dreams

Membawa kisah hidup Kim Tak-gu (Yoon Shi-yoon) yang menjadi pembuat roti paling berjaya di Korea pada awal 1970-an sehingga lewat 1980-an. Saksikan pelbagai konflik seperti identiti ayah yang disembunyikan, cinta hati yang dirampas kerana wang dan banyak lagi. Hebatnya drama ini kerana ia mampu meraih rating sehingga 50% pada ketika itu.
10. Marry Me, Mary!

Wi Mae-ri (Moon Geun-young) yang berusaha sedaya upaya untuk menampung keluarganya mula jadi tak tentu arah apabila terpaksa menanggung hutang beban ayahnya. Bagi membayar hutang tersebut, ayahnya mencadangkan dia berkahwin. Cuba melarikan diri, dia berlakon dengan mengatakan sudah berkahwin dengan Mu-gyul (Jang Geun-sook) yang baru beberapa hari dikenalinya. Walaubagaimanapun, ayahnya sudah pun menandatangani perjanjian perkahwinan tersebut dengan Jung-in (Kim Jae-wook) lantas membuatkan Mae-ri tersepit di antara dua lelaki. Atas cadangan orang tuanya, dia perlu meluangkan masa selama 100 hari dengan mereka sebelum memilih untuk meneruskan hidup dengan lelaki yang mana.
Rasanya macam menelusuri memori lama tak?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Tak Sangka! 10 K-Drama Popular Ini Sudah Genap Berusia 10 Tahun Pada Tahun 2020


Ingat lagi tak apabila Lee Jae-wook melawat Malaysia tempoh hari bagi menyambut kempen ‘Annyeong Kawan’ oleh Organisasi Pelancongan Korea yang melantiknya sebagai duta mereka?

ARTIKEL BERKAITAN
"Apa Khabar Kawan? - Kehadiran Lee Jaewook Di Malaysia Sebagai Duta Pelancongan Korea Raih Sambutan Hebat

Sepertinya lawatan itu meninggalkan kesan mendalam buat pelakon berkenaan apabila dia menyebut mengenai memori berkenaan dalam temubual khas untuk “Alchemy Of Souls 2”.
Apabila ditanya mengenai posisinya kini yang sudah digelar sebagai ‘pelakon utama’, Lee Jae-wook menceritakan mengenai layanan baik yang diterimanya semasa datang ke Malaysia baru-baru ini.

Sepertinya dunia selebriti yang dibayangkan saya sebelum ini sudah menjadi realiti.

Jawabnya mengenai pelan akan datang pula,

Saya bercadang untuk bekerja dengan keras dalam usia 20-an ini. Saya akan berusaha untuk menampilkan sisi yang lain.
Untunglah peminat Malaysia~
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHankook Ilbo

“Layanan Baik Mereka..” – Lee Jaewook Puji Peminat Malaysia


Nampak gayanya, filem thriller seram “Call” yang dilakonkan oleh Park Shin-hye dan Jeon Jong-seo bakal menemui penonton di laman penstriman Netflix pada 27 November nanti.
Membawa kisah Seo-yeon (Park Shin-hye) yang berada pada tahun 2019 tanpa sengaja berhubung dengan seorang wanita pada masa yang lepas (1999) iaitu Young-sook (Jeon Jong-seo). Mulanya gembira, namun semuanya berubah apabila wanita daripada masa lepas itu ‘menggila’ dan sanggup melakukan apa sahaja supaya dapat mengubah masa depannya.

Kalau anda nak tahu, “Call” sebenarnya patut ditayangkan di pawagam tempatan Korea pada Mac lepas namun terpaksa membatalkan niat tersebut kerana wabak COVID-19 yang melumpuhkan pelbagai premis hiburan.

Selepas Netflix mengesahkan berita tersebut, produksi filem ini turut memberikan kenyataan bagi pihak mereka.
Saya tak sabar untuk memperkenalkan ‘Call’ kepada penonton seluruh dunia di mana kita berada dalam era yang mampu menyampaikan cerita baik dalam pelbagai medium.
Bukan sahaja ada Park Shin-hye dan Jeon Jong-seo malah filem ini turut dihiasi dengan pelakon hebat seperti Kim Sung-ryung dan Lee El.

Nantikan filem seram ini hanya di Netflix pada 27 November nanti!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERThe Fact

Filem Thriller Seram Temukan Dua Wanita Dari 1999 & 2019, ‘Call’ Tayang Di Netflix 27 November Ini


Meninggalkan penonton dengan pelbagai persoalan di penghujung tayangan, sudah pasti ramai yang mendambakan sambungan “The Silent Sea”.
Dalam sebuah temubual baru-baru ini, Jung Woo-sung yang merupakan produser bagi siri Netflix berkenaan telah memberikan respon mengenai kemungkinan musim keduanya,

Daripada produksi berlangsung, saya mempunyai sedikit jangkaan buat musim kedua. Tiada pilihan, saya terpaksa merencana kesudahan dengan harapan ada musim kedua. ‘Adakah ia akan dibongkarkan?’ adalah satu elemen penting bagi kesudahan sesebuah siri bagi menimbulkan persoalan dan menjana imaginasi.

Tambahnya lagi,

Saya percaya bahawa peminat yang akan menentukan penghasilan musim kedua. Saya juga merasakan takdir siri ini akan mengikuti seperti apa yang dimahukan semua.
Sekadar pengetahuan, “The Silent Sea” yang berlatar belakangkan masa hadapan membawa kisah pasukan elit yang menjalani misi khas di sebuah pangkalan ditinggalkan di bulan selepas kekurangan sumber di bumi. Ianya diterajui oleh Gong Yoo, Bae Doo-na, Lee Joon, Kim Sun-young dan Lee Moo-saeng.
Korang nak tak musim kedua?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERiMBC

“Ada Sedikit Harapan..” – Jung Woosung Jawab Kemungkinan Musim Kedua ‘The Silent Sea’


Kim Min-seok dan Nam Gyu-ri disahkan bakal bergandingan dalam drama JTBC “Blood Riding Love”.
Drama ini mengisahkan cinta pahit manis dan penyatuan dilalui oleh seorang selebriti Korea Selatan popular yang menyertai ketenteraan dan seorang tentera wanita di Korea Utara.

Kim Min-seok bakal melakonkan watak Lloyd, seorang selebriti terkenal yang mempunyai peminat di seluruh dunia. Bahkan dia mencipta pelbagai rekod baru dalam dunia muzik Korea pada abad ke-21. Popular tanpa skandal, lelaki itu bagaimanapun terlibat dalam satu agenda dalaman yang memaksa dia untuk menyertai latihan wajib ketenteraan. Dia kemudiannya melalui pelbagai pengalaman yang tidak dijangka.Nam Gyu-ri pula akan menghidupkan watak Baek Young-ok, seorang tentera yang mengetuai Pasukan Khas Kor Ke-8 Korea Utara. Memiliki wajah yang menawan, ianya berbeza langsung dengan personalitinya yang sinis.
Wow, ada iras “Crash Landing On You” kan?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Cinta Artis Korea Selatan & Tentera Korea Utara, Nam Gyuri & Kim Minseok Terajui ‘Blood Riding Love’


Moon Jun-young iaitu ketua kumpulan bagi ZE:A, muncul di saluran YouTube “Guilty-seok” pada 4 Jun lalu dan mendedahkan perasaannya mengenai isu kontroversinya baru-baru ini.

ARTIKEL BERKAITAN
Moon Joonyoung Didakwa Atas Kesalahan Memandu Dalam Keadaan Mabuk

Moon Jun-young memohon maaf atas dua insiden memandu dalam keadaan mabuk, berkata,
Saya benar-benar minta maaf. Saya rasa ini adalah kecuaian saya seratus kali dan seribu kali.
Dia juga bercakap mengenai skandal penajaan sebelum ini yang melibatkan seorang ‘streamer’ Haru. Moon Jun-young menjelaskan,

Saya mahu memulakan perniagaan muzik jadi saya menghubungi seorang yang popular.
Sebelum ini, nama Jun-young muncul dalam talian sebagai joki siaran “Afreeca TV”, bernama Haru mendedahkan bahawa seorang ahli idola lelaki memintanya untuk memulangkan semua dermanya selepas penstriman itu, malah enggan bertemu dengannya secara peribadi.Ia telah disindir oleh joki siaran tersebut bahawa idola lelaki itu telah menawarkan hubungan berkaitan kewangan penajaan dengan minat luar bidang perkerjaan. Apabila ditanya,
Adakah anda mempunyai perasaan romantik selain atas dasar pekerjaan?
Dia menjawab,

Saya fikir jika saya dapat bertemu dengannya secara peribadi, dia akan berubah fikiran.
Semasa video ini, Jun-young juga membaca beberapa komen negatif yang ditinggalkan dalam platform atas talian mengenainya. Apabila membaca ulasan tentang isu memandu di bawah pengaruh alkohol, dia memohon maaf sekali lagi,
Saya benar-benar minta maaf, saya benar-benar minta maaf.

Tidak mengapalah, diharapkan agar perkara sebegini tidak berulang dan dijadikan pengajaran. Kuatkan semangat!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Junyoung ZE:A Nangis Mohon Maaf Isu Kontroversi Pandu Bawah Pengaruh Alkohol


Selepas hanya khabar angin yang berterbangan, akhirnya selesai sudah senarai barisan pelakon untuk drama terbaru SBS iaitu “Deluxe Taxi”.
Daripada webtoon dengan nama yang sama, “Deluxe Taxi” membawa kisah satu perkhidmatan teksi misteri di mana ia membalas dendam bagi pihak mangsa yang tidak dapat keadilan daripada undang-undang. 4 pelakon utama yang disahkan membintangi drama ini ialah Lee Je-hoon, Esom, Kim Eui-sung dan Na-eun (APRIL).

Lee Je-hoon bertanggungjawab memainkan watak Kim Do-gi, bekas pegawai pasukan khas yang kini bekerja dengan perkhidmatan teksi. Dia merupakan pemandu teksi yang unik kerana menggabungkan deria rasa yang tepat, pandangan yang tajam dan keberanian yang utuh, Termasuklah fizikal dan aksi yang hebat dalam melawan beberapa lawan sekaligus.
Dari kiri atas: Lee Je-hoon, Esom; Dari kiri bawah: Kim Eui-sung, Na-eun
Esom pula bakal melakonkan watak Kang Ha-na iaitu seorang pendakwaraya yang seperti ‘jentera’ dalam menegakkan keadilan. Dilengkapi dengan kecantikan, latar belakang pendidikan elit dan personaliti yang terbuka dan jujur, dia cuma ada satu kekurangan di mana dia akan bertindak ganas apabila berdepan dengan ketidakadilan. Semasa sedang mengejar seorang bekas penjenyah, wanita ini mula sangsi dengan pemandu teksi yang misteri itu.

Kim Eui-sung menggalas watak sebagai Jang Sung-cheol iaitu CEO kepada perkhidmatan teksi misteri itu. Dia merupakan ketua bahagia operasi yang bertindak menghukum sesiapa yang mengambil kesempatan ke atas titik buta dalam sistem keadilan. Dia sangat baik dan lembut dengan mangsa namun kejam apabila mengejar pelakunya.
Na-eun akan memainkan watak Go-eun, seorang penggodam yang bekerja di perkhidmatan teksi misteri itu dan bertugas mencari dan mengorek informasi peribadi sesiapa. Dia mempunyai kepakaran dalam menggunakan apa-apa gajet digital daripada CCTV, telefon pintar, komputer dan akan menjadi mata dan telinga buat Kim Do-gi.

Dikhabarkan bahawa “Deluxe Taxi” akan menemui penonton pada 2021 nanti.
Menarik betul plot ini kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERHerald Pop

Servis Teksi Misteri Balas Dendam Bagi Pihak Mangsa, ‘Deluxe Taxi’ Kongsi Barisan Pelakon Utama


Ada tak yang rindu nak tonton telatah Byung-chan dan Kim Se-jeong sebagai adik-beradik dalam “A Business Proposal”?
Terbaru pada 31 Mei ketika pelancaran album mini ke-7 VICTON “Chaos”, Choi Byung-chan salah seorang ahli kumpulan tersebut berkongsi bahawa rakan pelakonnya Kim Se-jeong dari “A Business Proposal”, memberi sokongan buat comeback mereka.

Kongsinya,
Saya baru-baru ini menghubungi Kim Se-jeong. Walaupun dia sedang sibuk menjalani penggambaran drama, dia memberi semangat kepada saya, ‘Saya harap awak selesaikan kemunculan semula ini dengan baik’.

Bagi peminat yang menantikan drama baharu dari idola tersebut, Byung-chan turut berkongsi pelannya untuk aktiviti lakonan pada masa hadapan. Katanya,
Saya tidak tahu apa projek saya yang seterusnya, tetapi saya mahu melakonkan watak yang merasakan cinta yang tidak berbalas atau perasaan berkibar yang boleh saya lakukan pada lewat 20-an.
Bagi yang belum tahu, Choi Byung-chan melakonkan watak adik kepada Kim Se-jeong dalam drama SBS “A Business Proposal”.

‘Sweet’ kan Kim Se-jeong?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Khan

Adik-Beradik Dalam ‘A Business Proposal’, Byungchan Kongsi Sejeong Sokong Comeback VICTON


Tiada angin tiada ribut, tiba-tiba nama Yoo Yeon-seok dikaitkan dengan satu berita yang kurang enak.

ARTIKEL BERKAITAN
Geum Saerok Akui Terasa Lihat Babak Ciuman Yoo Yeonseok & Moon Gayoung Dalam 'The Interest Of Love'

Terbaru, agensi lelaki itu telah mengeluarkan kenyataan rasmi mengenai tuduhan yang kian menular mengenai pelakon lelaki itu memandang rendah pengawal keselamatan di rumahnya,
Kami tahu tentang berita yang tular kini dan sedang membuat pengesahan. Kami bercadang untuk mengambil tindakan undang-undang tegas terhadap penulis artikel asal berkenaan.
Terdahulu, sebuah entri di laman komuniti ditulis oleh individu dikenali sebagai ‘A’ mendedahkan kononnya ayahnya bekerja sebagai pengawal keselamatan di rumah kediaman Yoo Yeon-seok dan telah dihamburkan kata-kata kurang enak oleh lelaki itu,

Ayah saya sangat menyukai Yoo Yeon-seok dalam kalangan selebriti yang tinggal di situ kerana dia kacak, jujur dan baik di kaca televisyen. Namun pada suatu hari ayah saya balik rumah dengan ekspresi kelam dan berhenti kerja dalam bulan yang sama.

Tambahnya,

Ayah saya berkata bahawa Yoo Yeon-seok bukan seorang yang baik. Katanya, pelakon itu dan rakannya mengeluarkan kata-kata kesat mengenai ayahnya dan lelaki tua tersebut berasa malu lantas berhenti kerja di situ.
Walau bagaimanapun, rata-rata netizen yang membaca entri asal itu memilih untuk tidak memberikan hukuman awal kerana merasakan bahawa ada cerita lain disebaliknya.
Hmmm..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERHankook Kyungje

Yoo Yeonseok Didakwa Hambur Kata-Kata Kesat Pada Pengawal Keselamatan Di Rumahnya?


Selepas melalui beberapa episod duka, akhirnya drama “River Where The Moon Rises” sudah pun menamatkan tayangannya.
Sinopsis ringkas
Drama bersejarah ini mengisahkan tentang kisah cinta di antara Pyeong-gang (Kim So-hyun) dan On Dal (Na In-woo) yang merupakan watak dalam kisah dongeng zaman Goguryeo. Pyeonggang yang turut dikenali sebagai Yeom Ga-jin ialah seorang wanita yang bercita-cita tinggi dan mahu menjadi wanita pertama yang memerintah Goguryeo. Malah dia sanggup menggunakan perasaan On Dal yang suci kepadanya untuk mencapai impian tersebut.

Tamat bahagia
[Amaran SPOILER]
Walaupun Pyeong-gang dan On Dal melalui pelbagai rintangan dalam perhubungan mereka, namun akhirnya kedua hati itu bersatu dan mengecapi bahagia akhirnya. Rata-rata penonton meluahkan rasa lega melihatkan kesudahan drama tersebut yang berbunga.

Pun begitu, “River Where The Moon Rises” tidak dapat memecahkan rekod peribadi iaitu catatan rating 10% yang diraih ketika episod 4. Ia hanya mampu menutup tirai dengan rating sebanyak 8.3% namun ia tetap merupakan rekod yang baik berbanding beberapa drama lain.
Korang syok tak layan 20 episod “River Where The Moon Rises”?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Tamat Bahagia, Episod Akhir ‘River Where The Moon Rises’ Catat Rating Baik


“Soundtrack #1” nyata merupakan antara drama romantik terbaik yang ditayangkan kini. Bukan sahaja padat dengan plot yang membuai perasaan, malah lakonan Han So-hee dan Park Hyung-sik juga membuatkan penonton lebih mendalami naskhah ini.
Perasaan tidak dapat dihalang
[Amaran SPOILER]
Dalam episod kedua, Han Sun-woo (Park Hyung-sik) dan Lee Eun-soo (Han So-hee) cuba menolak perasaan janggal yang menebal di antara mereka selepas keduanya bangun tidur bersebelahan pada malam sebelumnya. Pun begitu, kedua mereka meneruskan kehidupan seperti biasa dan Han Sun-woo terus membantu Lee Eun-soo yang mahu mendengar pengalaman cinta tidak berbalasnya.

Keadaan semakin tegang apabila Han Sun-woo spertinya cemburu melihat hubungan rapat antara Lee Eun-soo dengan rakan penulis liriknya, Kang Woo-il. Namun suasana itu dapat dileraikan dan kedua kawan baik itu kembali rapat seperti sedia kala.

Kemunculan ibu Lee Eun-soo di rumahnya nyata membuatkan keduanya terkejut namun mereka meluangkan masa bersama dengan bacaan kad tarot. Hati seorang ibu yang sentiasa dekat dengan anaknya, wanita tua itu mendapat tahu perasaan Han Sun-woo terhadap anaknya namun berjaya menutupnya daripada pengetahuan Lee Eun-soo.
Penonton bagaimanapun tidak mampu meluahkan kata-kata apabila melihat Lee Eun-soo menjumpai gambarnya bersama Han Sun-woo di dalam komputer riba lelaki itu meskipun dikhabarkan bahawa kesemuanya sudah dipadam lantas menyedari perasaan rakan baiknya itu. Episod kedua ini berakhir dengan Han Sun-woo yang terpana apabila melihat cinta hatinya tersebut berdiri di hadapan komputer ribanya.

Membuai perasaan
Rata-rata penonton meluahkan rasa teruja dengan momen realistik yang dipaparkan oleh “Soundtrack #1” mengenai perasaan mendalam antara sepasang rakan baik. Sekuat mana pun ianya cuba dipendam namun pasti akan terbongkar juga nanti.
Sama-sama kita nantikan episod ketiga “Soundtrack #1” di Disney+ Hotstar pada Rabu nanti.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDisney+

Disukai Ramai, ‘Soundtrack #1’ Papar Konflik Cinta Antara Sahabat Baik


Merupakan antara bintang yang dinantikan bagi tahun 2022, tak peliklah Tang Jun-sang menerima banyak tawaran berlakon kini.
Selepas laporan berterbangan mengatakan pelakon itu bakal menerajui siri asal Disney+ “The World’s Worst Boy”.

Jawab agensinya mengenai berita itu,
Tang Jun-sang menerima tawaran untuk ‘The World’s Worst Boy’ dan sedang menelitinya secara positif.

Meskipun dikhabarkan akan ditayangkan menerusi Disney+, namun tiada apa yang disahkan lagi setakat ini.
Dalam pada itu, Tan Jun-sang akan membuat kemunculan dalam filem omnibus “Dog Days” nanti.

Fighting Tang Jun-sang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Tang Junsang Dalam Perbincangan Terajui Siri Disney+ ‘The World’s Worst Boys’


Baru-baru ini pelakon dan penyanyi Lee Seung-gi mendedahkan luahan sedih adik perempuannya.
Semasa siaran 17 Mac program SBS “Circle House”, Lee Seung-gi bercakap tentang adik perempuannya yang menghadiri universiti Ivy League di Amerika. Dia pada awalnya berkata,

Memandangkan saya begitu berjaya dari usia muda, bukan kerana saya berbakat tetapi ia adalah masa dan nasib yang baik, saya rasa ibu bapa, saudara mara dan rakan keluarga saya juga mempunyai jangkaan yang cukup besar pada adik saya.
Dia menyambung,
Adik saya belajar di Amerika. Dia pergi ke sana sendirian, dan masuk ke universiti Ivy League. Dia juga mengambil Master di sana. Sekarang, dia kembali ke Korea, bekerja untuk salah satu syarikat besar industri.

Lee Seung-gi kemudiannya berkongsi bahawa dia tidak tahu adiknya mengalami tekanan emosi ketika membesar sebagai adik kepada ‘selebriti Lee Seung-gi’. Lee Seung-gi menyatakan,
Anda tahu anda perlu menulis esei permohonan untuk masuk ke universiti Ivy League, kan? Saya kebetulan melihatnya, dan ia bertajuk, ‘A Shadow of My Brother’ (Bayangan Abangku). Saya tidak tahu dia merasakan begitu. Dia berkata bahawa dia merasakan dia adalah bayangan saya kerana perkara yang saya miliki dan capai.
Tambahnya,

Saya tidak akan mengatakan bahawa saya berasa menyesal, tetapi saya berasa sedih untuk itu. Saya sentiasa cuba melayannya dengan baik, dan itulah sebabnya. Jika saya bukan abangnya, saya rasa dia mungkin mendapat lebih perhatian dan pujian yang sepatutnya dia dapat.

Sekadar info, adik Lee Seung-gi dikatakan lahir pada tahun 1992, lima tahun lebih muda daripadanya.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSBS News

“Dia Adalah Bayangan Saya..” – Lee Seunggi Kongsi Luahan Sedih Adik Perempuannya


Setiap yang hidup pastinya perlu meneruskan kehidupan, namun tak semestinya mereka akan melupakan yang mati.

ARTIKEL BERKAITAN
"Saya Dengar Suara.." - Berlakon 'Zombie Detective' Bersama, Ha Dokwon Peringati Jung Chaeyul

Menerusi laporan media, drama “Wedding Impossible” kembali memulakan penggambaran pada tengah hari tadi (13 April). Pada 11 April lalu, pihak produksi tidak dapat menyembunyikan rasa terkejut apabila Jung Chae-yul yang membawa watak sampingan dilaporkan meninggal dunia.
Kemudian, mereka membuat keputusan untuk menunda produksi buat seketika bagi memberikan penghormatan sementara upacara pengebumian mendiang sedang berlangsung.

Lapor media pada hari ini menerusi kenyataan yang diberikan wakil drama itu,

Kami menghentikan penggambaran buat seketika semasa pengebumian mendiang dan kami berhati-hati memulakan rakamn pada hari ini.
Untuk pengetahuan, “Wedding Impossible” membawa kisah romantik antara pewaris kaya homoseksual dan pelakon kurang popular terikat dengan perkahwinan kontrak. Menurut laporan sebelum ini, Jeon Jong-seo dan Moon Sang-min disahkan bakal menerajui drama itu.
Salam takziah sekali lagi.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

2 Hari Selepas Kematian Jung Chaeyul, Drama ‘Wedding Impossible’ Sambung Penggambaran


Sepertinya semua sedang mengalami mood cinta kini apabila pelbagai drama romantik Korea seperti “Love To Hate You” meniti di bibir ramai.

ARTIKEL BERKAITAN
"Ia Merangsangkan.." - Popular Kini, Yoo Teo Kongsi Sebab 'Love To Hate You' Disukai Ramai

Dalam sebuah temubual eksklusif, teraju utamanya iaitu Yoo Teo berkongsi dengan lebih lanjut kisah di sebalik tabir siri Netflix itu.
Untuk pengetahuan, lelaki itu membawa watak Nam Kang-ho iaitu seorang selebriti terkenal namun mempunyai masalah mendekati wanita dewasa.

Disebabkan melakonkan watak utama, sudah semestinya akan ada adegan romantik bersama pelakon wanita. Ulasnya mengenai babak ciuman dengan watak yang banyak,

Ianya tak sukar. Tapi, saya tergelak apabila terfikir saya mencium bukan hanya Yeo Mi-ran (Kim Ok-vin) dan Do Won-joon (Kim Ji-hun) tapi beberapa watak lain juga. ‘Si Hebat Melo’ katanya? Haha, saya hanya terbayang bahawa saya pandai berlakon melodrama. Biasanya, saya sangat sukakan melodrama malah ada yang mengatakan lakonan melankolia adalah kekuatan saya kini.
Ditanya mengenai reaksi isterinya, Niki,
Reaksi isteri saya? Dia sangat tegas. Dia seorang pengkritik yang paling menakutkan. Dia akan memberitahu bila awak lakukan dengan baik dan akan beritahu secara terus apabila awak awak tak melakukan dengan baik.

Kalau ada yang belum tahu, Yoo Teo sudah 16 tahun berkahwin dengan Niki S. Lee iaitu seorang artis fotografi yang 11 tahun lebih tua darinya.
Siapa lagi yang akan memberikan respon jujur melainkan isteri sendiri, ya tak?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Kyunghyang

“Ada Banyak Babak Ciuman” – Yoo Teo Kongsi Komen ‘Tajam’ Isteri Lepas Tonton ‘Love To Hate You’


Selain Celine, Lisa BLACKPINK juga merupakan duta global buat jenama aksesori mewah BVLGARI.

ARTIKEL BERKAITAN
"Dia Nyanyi Lagu Justin Bieber.." - Taeyang Imbas Waktu Lisa BP Sertai Uji Bakat Di YG

Terbaru, Lisa telah menghadiri acara istimewa Mediterranea BVLGARI, yang diadakan di Venice, Itali.
Selain Lisa, ramai bintang popular lain turut tampil di acara yang sama seperti Zendaya, Anne Hathaway dan Priyanka Chopra, yang juga merupakan duta global buat jenama berkenaan.

Menarik perhatian, Lisa tampil dengan gaun panjang serba hitam, menyerlahkan susuk tubuhnya yang langsing dan anggun. Untuk melengkapi pakaiannya, idola itu memakai barang perhiasan BVLGARI, yang menampakkannya seperti seorang puteri.

Mediterranea high jewelry necklace @Bulgariofficial
(in platinum with 9 pear emeralds, 30 round emeralds, 62 pear diamonds, round brilliant-cut diamonds and pavé-set diamonds)
c/o lili_fanboy
LISA BULGARI MEDITERRANEA #LISAatBvlgariRunway#LISAXBVLGARI pic.twitter.com/5TWgN2GtVQ
— LALICE UPDATES l Fan Account 💨 (@LaliceUpdates) May 16, 2023
Antara komen pujian netizen mengenai penampilan Lisa,

Dia nampak macam puteri Disney 😍

Lisa memang wanita yang paling cantik!!

Sangat-sangat menawan. Saya terpesona.
Cantik sangat la Lalisa!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTwitter

Ramai Terpesona Lihat Kecantikan Lisa BLACKPINK Bak Seorang ‘Princess’ Di Acara Bvlgari


Selain Rosé BLACKPINK, kini Ji-min BTS turut dilantik menjadi duta buat jenama aksesori mewah Tiffany & Co.

ARTIKEL BERKAITAN
Jimin BTS Umum Akan Lancar Album Solo Pertama 'FACE' Pada Mac Nanti

Terkini, BigHit Music melaporkan bahawa Ji-min telah dilantik menjadi duta jenama Tiffany & Co. Kolaborasi antara penyanyi itu dan jenama mewah tersebut akan bermula dengan kempen iklan pertamanya yang akan dikeluarkan lewat tahun ini.
Kemudian, pihak Tiffany & Co. juga ada berkata,

Ji-min akan mempamerkan pendekatan uniknya terhadap penggayaan barang kemas kerana dia memakai rekaan ikonik Tiffany & Co. dalam kempen yang akan datang.
Dalam pada itu, jenama mewah itu turut memaparkan imej di mana Ji-min sedang bergambar memakai timbunan reka bentuk gelang emas yang dikenali sebagai Lock bracelet.

View this post on Instagram

A post shared by Tiffany & Co. (@tiffanyandco)

Selain itu, ahli BTS tersebut juga memberi kenyataan,

Ianya adalah satu penghormatan untuk bekerjasama dengan jenama Tiffany & Co. Mereka juga menerapkan nilai-nilai istimewa yang mempunyai minat terhadap reka bentuk, inovasi dan kesenian.
Tambahan pula, menurut Alexandre Arnault iaitu naib presiden eksekutif Tiffany & Co.,
Kami tidak sabar untuk mengalu-alukan artis dan penyanyi Ji-min BTS sebagai duta terbaharu kami. Dia mempunyai tenaga, gaya dan citarasa kemodenan yang melambangkan Tiffany & Co. Kami turut berbangga dan berasa amat teruja untuk mengeluarkan kempen ini dengan melakukan pelancaran pada musim bunga tahun ini.
Sekadar info, selain dilantik menjadi duta untuk jenama Tiffany & Co., Ji-min turut merupakan duta buat jenama mewah Dior baru-baru ini.
Wow, nampaknya Ji-min menjadi rebutan untuk jenama mewah.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWomen's wear today

Selepas Dior, Jimin BTS Dilantik Jadi Duta Jenama Aksesori Mewah ‘Tiffany & Co.’


Mesti ramai kan yang tengah seronok layan drama “King the Land” sekarang?

ARTIKEL BERKAITAN
"Bosan.." - Meski Raih Rating Baik, Episod Pertama 'King The Land' Terima Komen Negatif

Terbaru, pelakon utama “King the Land” iaitu Lee Jun-ho dan Lim Yoon-A telah terlibat dengan penggambaran dan temu bual bersama majalah Allure Korea.
Ketika sesi temu bual, ahli GIRLS’ GENERATION itu berkongsi pengalamannya berlakon buat kali pertama dengan Lee Jun-ho. Dia berkata,

Dia sering memikirkan orang lain dan mempunyai fokus yang menakjubkan. Sama seperti Gu-won dan Sa-rang yang mempunyai karakter berbeza, Jun-ho mempunyai perkara yang saya tiada jadi, kami saling melengkapi di set. Kami melihat skrip bersama-sama dan saya banyak bergantung kepadanya.

Kemudian, pelakon “The Red Sleeve” itu juga turut bercakap mengenai kerja berpasukannya bersama Yoon-A dalam drama ini dengan berkata,

Ia sangat selesa dan keserasian kami sangat hebat. Pengarah juga selalu berkata ‘Kamu berdua sangat pandai menjaga satu sama lain’.
Tambahnya,
Ia adalah satu set di mana kami masing-masing boleh melakukan apa yang kami perlu lakukan dengan baik dan berkomunikasi dengan baik tanpa bercakap.
Sementara itu, “King the Land” disiarkan pada setiap hari Sabtu dan Ahad menerusi Netflix. Jangan lupa tonton!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERAllure Korea

“Sangat Selesa” – Lee Junho Akui Ada Keserasian Hebat Dengan Yoona Dalam ‘King The Land’


Selepas “Show Window” dan drama khas KBS, Jun So-min kembali dengan sebuah drama terbaru iaitu “Cleaning Up”.
Drama ini membawa kisah tiga orang pekerja pembersihan di sebuah syarikat pelaburan yang terdengar informasi orang dalam dan membuat keputusan untuk melabur.

Dalam episod awal ini, penonton di bawa melihat kehidupan sukar yang dilalui Eo Yong-mi (Yeom Jung-ah) di mana dia terpaksa hidup berhutang dek judi. Selepas terdengar satu informasi rahsia, dia meyakinkan adik paling rapat yang merupakan rakan sekerja iaitu Ahn In-kyung (Jun So-min) untuk bekerja bersama dalam ‘perang stok’ ini.

Dalam episod awal ini, “Cleaning Up” berjaya meraih rating biasa iaitu 2.7% dan sesikit menaik ke untuk episod kedua.
Penonton yang menonton episod awal ini telah meninggalkan komen positif mengenai plot dan lakonan pelakon utamanya.

Kata mereka,
Jun So-min dan Yeom Jung-ah sangat cantik.

Ianya lebih menarik dari naskhah asalnya.

Agak tenang namun menarik.

Ia sebuah drama yang dipenuhi pelakon berbakat.

Best!
Korang dah layan ke?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Episod Awal Raih Rating Baik, Drama Lakonan Jun Somin ‘Cleaning Up’ Bermula Dengan Pujian


Nampaknya, “My Liberation Notes” berjaya mencuri hati ramai penonton.

ARTIKEL BERKAITAN
"Rating? Jangan Pedulikannya.." - Gong Yoo Luah Rasa Suka Buat 'My Liberation Notes'

Terbaru pada 1 Jun, pelakon Ahn Bo-hyun berkongsi bahawa dia telah menonton “My Liberation Notes” sehingga episod akhir. Bukan itu sahaja, dia juga turut memuji drama itu. Katanya di Instagram Story yang dimuat naik,
Terbaik..’My Liberation Notes’.

Bagi yang belum tahu, “My Liberation Notes” mengisahkan tentang tiga beradik yang ingin melarikan diri dari kehidupan mereka yang menyesakkan dan peristiwa yang berlaku apabila orang luar yang misteri datang ke bandar mereka. Episod akhir siri tersebut telah berjaya mencapai rating tertinggi peribadi iaitu sebanyak 6.7%.
Memang menyentuh hati pun drama ni.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Selain Gong Yoo, Ahn Bohyun Puji ‘My Liberation Notes’ Sebagai Drama Terbaik


Selepas setahun setengah, akhirnya Ji-min iaitu bekas ahli AOA kembali ke media sosial untuk berkongsi hadiah istimewa bersama peminat.
Pada Julai 2020, Ji-min meninggalkan AOA dan menunda semua aktiviti seni selepas bekas ahli AOA iaitu Kwon Mi-na mendakwa dia dibuli oleh ketua kumpulan itu semasa masih lagi aktif bersama. Sepanjang tempoh itu, terdapat pelbagai spekulasi dan dakwaan mengenai dakwaan berkenaan dan hubungan antara ahli AOA lain.

Selepas memuat naik permohonan maaf di Instagram mengenai situasi itu pada 4 Julai 2020, Ji-min terus memberhentikan kesemua aktivitinya dalam dunia seni dan menjauhkan diri dari media sosial selama setahun lebih.

Pun begitu, pada 8 Januari, Ji-min membuat kejutan apabila memberikan hadiah sempena hari jadinya. Ianya merupakan sebuah lagu baru bertajuk “Suddenly” menandakan entri pertama selepas dia meninggalkan AOA.

View this post on Instagram

A post shared by dodo (@jiminbaby_18)

Siapa yang rindukan Ji-min?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Lebih Setahun Hilang Lepas Tinggalkan AOA, Jimin Muat Naik Entri Pertama Di Instagram


Umum mengetahui bahawa Choi Ji-woo yang sudah berusia 45 tahun baru sahaja menimang cahaya mata sulungnya pada 16 Mei lepas. Seronoknya!
Pun begitu, selepas berita tersebut, kesemua peminat tidak mendapat khabar beritanya langsung sehingga baru-baru ini.

Sebagai duta kepada satu barangan bayi dan kanak-kanak popular, Choi Ji-woo telah menjalani penggambaran gambar baru untuk produk jenama tersebut.

Ramai nyata terkejut melihat penampilan Choi Ji-woo yang ramping dan berseri walaupun baru 5 bulan melahirkan anak sulungnya. Cayalah!
Buat pengetahuan, gambar bayi ini hanyalah model tahu dan bukannya anak sebenar Choi Ji-woo. Jangan keliru pula.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Chosun

Selepas 5 Bulan Bersalin, Netizen Terpegun Lihat Choi Jiwoo Tampil Ramping & Berseri


Bakat ahli BLACKPINK sememangnya tidak boleh disangkal lagi. Kini, perkara itu makin berjaya dibuktikan apabila Rosé BLACKPINK kini tersenarai dalam “Top Impact Global Star” dalam satu majalah terkenal.

ARTIKEL BERKAITAN
BLACKPINK Lancar Trailer Comeback 'BORN PINK', Sekaligus Umum Konsert Jelajah Dunia

Baru-baru ini, satu majalah terkenal Amerika iaitu VARIETY telah meletakkan Rosé dalam senarai “Top Impact Global Star” yang turut menyenaraikan 25 orang pelakon, pemuzik dan content creator yang berjaya mengukir nama mereka dalam bidang perniagaan yang kian berkembang namun masih mengekalkan bakat semula jadi mereka. Di samping bakat-bakat terkenal filem hit dan siri yang terkenal seperti “Reservation Dogs” dan “Stranger Things”, Rosé  turut berjaya berdiri dalam senarai hebat tersebut.
VARIETY turut berkongsi satu falsafah yang senantiasa dipegang oleh Rosé sepanjang karier solonya yang dilancarkan pada 2021 iaitu “On The Ground”. Falsafah tersebut adalah,

Ada kalanya ia terasa seperti terlalu banyak tekanan, tetapi itulah yang mendorong kita untuk mencipta nafas baharu dan mendorong diri kita sendiri.
Rosé turut berkongsi bahawa,
Saya sentiasa meneroka idea dan alunan bunyi muzik baharu. Ia berbeza daripada muzik BLACKPINK dan dalam erti kata lain, saya masih dalam proses untuk menentukan diri saya sendiri.
Wah, hebatnya penangan Rosé! Apa-apa pun tahniah buat kejayaan Rosé!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERVariety

Rosé BLACKPINK Tersenarai Dalam Laporan ‘Power Of Young Hollywood Impact’ Bagi 2022


Ramai katanya yang sedang ‘gila’ menonton drama di TV3 iaitu “Kisah Cinta Kita” sekarang kan?
Menampilkan Aedy Ashraf dan Amelia Henderson sebagai teraju, ia membawa kisah Alisa dan Amir yang menjalani pernikahan palsu bagi menutup tembelang mengenai kehilangan Natasya iaitu anak kepada sebuah keluarga kaya. Memandangkan Alisa seiras Natasya, kelebihan itu digunakan bagi menipu keluarga gadis itu.

Yang menariknya, salah satu babak di dalam drama itu dikatakan mirip dengan sebuah drama Korea yang popular dahulu. Cuba lihat kompilasi kedua drama ini,

@iamnazieraSama tapi tak serupa👻🤭 familiar kan😂 #fypシ #fyp #foryou #foryoupage #descendantsofthesun #ceritacintakita #kdrama #dramamelayu #masukberanda #drama♬ Harleys In Hawaii – Katy Perry

Fuhh! ‘Sebijik’ seperti babak terkenal “Descendants Of The Sun” kan? Kiranya Aedy Ashraf ialah Song Joong-ki dan Amelia Henderson pula ialah Song Hye-kyo!
Menjengah ke ruangan komen, meskipun ada yang mengkritik kenapa perlu meniru babak yang sama, rata-rata penonton memuji babak berkenaan yang tidak nampak janggal langsung walaupun di’remake’ semula.

Korang rasa macam mana?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Tak Cringe Pun” – Babak ‘Kisah Cinta Kita’ Buat Ramai Teringat Babak Terkenal ‘Descendants Of The Sun’


“Run On” membawa kisah individu yang cuba berhubung dengan satu sama lain menggunakan bahasa sendiri selepas hidup dalam dunia dan langkah kehidupan yang berlainan. Im Si-wan akan membawa watak Ki Sun-kyum, seorang bekas atlet lari pecut yang bersara selepas insiden yang mengubah kehidupannya dan kini merupakan ejen sukan. Manakala Shin Se-kyung pula berlakon sebagai Oh Mi-joo penterjemah filem luar yang suka mencabar diri.
Ini adalah tiga kunci utama yang boleh dinantikan penonton dalam drama romantik ini!

1. Keserasian pasangan yang menakjubkan
Sejak dikhabarkan bakal bergandingan, Im Si-wan dan Shin Se-kyung sudah pun menjadi perhatian kerana keserasian mereka sehingga ‘diusik’ kakitangan produksi kerana nampak comel bersama. Kedua pelakon itu dikatakan sangatlah serasi dalam menggambarkan kisah romantik di antara watak mereka. Para penonton boleh menjangkakan bagaimana hubungan mereka berkembang, keyakinan terhadap masing-masing bercambah selain keserasian romantik yang sempurna.

2. Produksi hebat
Produksi “Run On” sudah pun mendapat tumpuan ramai sejak teaser pertama lagi dikeluarkan. Karier kedua watak utama itu juga sepadan dengan konsep drama itu iaitu ‘arah tuju’.
Peringkat ketekunan ini menggambarkan berapa banyak perhatian yang diberikan oleh pihak produksi dalam memastikan kesemua babak itu adalah sempurna.

Kami sentiasa memikirkan isu mengenai cinta dan kami berusaha keras untuk menggambarkan perubahan emosi setiap watak secara jenaka menerusi mereka yang senang terbuai dan kadang-kadang mengomel. Anda akan dapat melihat proses ini ketika episod pertama, jadi sila berikan ia banyak perhatian dan kasih sayang.
3. Dua sisi romantik
“Run On” menonjolkan kisah romantik di antara dua pasangan yang berbeza lumrahnya. Ki Sun-kyum ialah lelaki yang hanya memandang ke hadapan manakala Oh Mi-joo sering melihat ke belakang. Seo Dan-ah (Girls’ Generation) ialah seorang yang merasakan bahawa sesuatu itu tidak boleh dilakukan dengan baik sekiranya ia tidak dilakukan langsung. Namun Lee Young-hwa (Kang Tae-oh) pula percayakan sebaliknya di aman agak sukar untuk mencapai apa yang dimahukan oleh hatinya.

Dengan perbezaan ini, penonton akan disajikan dengan kisah cinta yang lain daripada biasa. Mesti dah tak sabar kan?
Jangan lupa saksikan “Run On” di JTBC bermula 16 Disember ini!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERHankook Ilbo

Dua Sisi Kisah Romantik, 3 Sebab Anda WAJIB Tonton Drama Gandingan Im Siwan & Shin Sekyung ‘Run On’


Selepas berminggu menghiburkan ramai, akhirnya “My Roommate Is A Gumiho” telah pun melabuhkan tirainya kelmarin.
Sinopsis
“My Roommate Is A Gumiho” (diadaptasi daripada webtoon), membawa kisah seorang pelajar kolej iaitu Lee Dam (Hye-ri) yang tanpa sengaja tertelan guli seorang gumiho lelaki bernama Shin Woo-yeo (Jang Ki-yong) yang kian hampir mencapai impiannya untuk menjadi manusia. Apabila seseorang menelan guli tersebut, mereka akan hanya hidup selama setahun sebelum guli itu pecah dan menghalang gumiho itu daripada berubah menjadi manusia. Disebabkan itu, Shin Woo-Yeo meminta Lee Dam untuk tinggal bersama dan sekaligus bermulalah kisah cinta di antara mereka.

Semua bahagia
[Amaran SPOILER]
Nampaknya kesemua pasangan dalam “My Roommate Is A Gumiho” akhirnya menemui bahagia mereka. Walaupun menghadapi situasi sulit namun Shin Woo-yeo kemudiannya dilahirkan sebagai manusia dan diikat dengan tali yang menghubungkannya dengan Lee Dam. Bahkan mereka juga dilihat mula menjalani kehidupan bersama seperti pasangan manusia biasa.

Do Jae-jin (Kim Do-wan) dan Yang Hye-sun (Kang Han-na) juga turut berbahagia meskipun lelaki itu terpaksa menyertai latihan khidmat ketenteraan. Malah kesemua watak lain seperti Gye Sun-woo (Bae In-hyuk), Lee Dan (Choi Woo-sung) dan Gye Seo-woo (Kim Do-yeon) merasai kegembiraan dengan perubahan dalam kehidupan mereka, tak kisahlah perhubungan baru mahupun permulaan yang berbeza.

Rating baik
Walaupun bermula dengan 5%, namun “My Roommate Is A Gumiho” hanya mampu bertahan dalam lingkungan rating 3% ke 4% sahaja sehingga ke penghujung tayangannya, Walaubagaimanapun, catatan itu merupakan suatu rekod yang memuaskan kalau dibandingkan dengan drama lain yang ditayangkan dalam slot sama.
Bgai episod terakhir ini, “My Roommate Is A Gumiho” meraih rating sebanyak 4.0% dan merupakan rekod yang terbaik semasa tayangan separuh keduanya.
Sedih tak drama ini dah habis?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHankyung

Ending Penuh Bahagia, Episod Akhir ‘My Roommate Is A Gumiho’ Catat Rating Baik


Nampaknya, penonton berkemungkinan akan dapat lihat gandingan Gong Yoo bersama Seo Hyun-jin dalam sebuah drama.

ARTIKEL BERKAITAN
Kisah Juruhebah & Penulis, Go Kyungpyo & Kang Hanna Sah Terajui Drama Rom-Kom 'No Secrets'

Terbaru, Gong Yoo dan Seo Hyun-jin dilaporkan akan terajui drama Netflix baru berjudul “Trunk”. Tidak lama kemudian, kedua agensi mereka Management SOOP memberi respon,
Gong Yoo dan Seo Hyun-jin telah menerima tawaran untuk muncuk dalam drama baru Netflix ‘Trunk’ dan sedang menyemaknya secara positif.
Untuk pengetahuan, “Trunk” adalah sebuah drama yang mengisahkan tentang agensi perkhidmatan perkahwinan, yang akan mengatur kehidupan mereka dengan pasangan yang diingankan. Ianya diarahkan oleh Kim Kyu-tae, yang juga merupakan pengarah buat “Our Blues”, “Scarlet Heart Ryeo” dan penulis Park Eun-young dari “Hwarang”.

Jika Gong Yoo menerima tawaran ini, dia akan menghidupkan watak sebagai Han Jeong-won, seorang penerbit muzik yang percaya bahawa semua perkahwinan di dunia adalah penipuan. Manakala Seo Hyun-jin akan membawa watak sebagai Noh In-ji, timbalan pengarah NM, yang tidak berkahwin tetapi tugasnya adalah mengatur perkahwinan orang.

Sama-sama kita nantikan maklumat lanjut mengenai drama “Trunk”!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

Kisah Perkahwinan Diatur, Gong Yoo & Seo Hyunjin Dilamar Terajui Drama Netflix ‘Trunk’


Ada tak yang pernah menonton drama komedi gelap iaitu “Prison Playbook”? Kisah yang menekankan kehidupan pegawai, warden dan pesalah di dalam penjara. Walaupun topiknya agak berat tetapi ia berjaya menarik jumlah penonton yang ramai kerana teraju utamanya yang berbakat serta babak kelakar yang mencuit hati. Khabarnya penulis drama itu kini bakal kembali dengan projek terbaru yang bertajuk “Doctor Playbook” ataupun “Wise Doctor Life”.

Meskipun akan ditayangkan menerusi saluran tvN pada tahun 2020 nanti tetapi ramai yang sudah tidak sabar mahu menyaksikannya. Nak tahu kenapa ramai yang excited? Sebabnya barisan pelakon yang bakal menerajuinya terdiri daripada pelakon yang hebat belaka! Antaranya ialah Jo Jungsuk, Jung Kyungho, Yoo Yeonseok, Kim Daemyung dan banyak lagi! Melihatkan saja daripada nama-nama ini, sudah pasti ramai yang menebak bahawa drama ini best dan tidak boleh diketepikan.
“Wise Doctor Life” membawa cerita tentang lima sekawan yang belajar di sekolah perubatan yang sama pada tahun 1999 sebelum bekerja di dalam sebuah hospital yang sama. Sememangnya drama perubatan merupakan tema yang tidak asing lagi dalam arena drama dan perfileman di Korea tetapi naskhah ini lebih memberi fokus kepada kehidupan harian dan biasa para kakitangan hospital dan pesakit.

Rata-rata penonton yang pernah menonton “Prison Playbook” merasa teruja dengan drama baru ini. Mereka juga memuji barisan pelakon drama “Wise Doctor Life” yang sangat berbakat dan pastinya drama itu adalah bagus sehingga mereka memilih untuk menerajuinya.

“‘Wise Doctor Life’ kelihatan seperti menyeronokkan!”
“‘Wise Doctor Life’ dipenuhi oleh barisan pelakon berbakat.. Adakah ia sambungan kepada ‘Prison Playbook’?”
“Jung Kyungho adalah seorang pelakon yang boleh dipercayai. Selamat berjaya!”
“Drama yang diterajui oleh Jo Jungsuk adalah wajib ditonton!”
“Cepatlah keluar ‘Wise Doctor Life’!”
“Saya sangat berharap dengan ‘Wise Doctor Life'”
Tak sabarnya nak tunggu tahun 2020! Lakonan mereka semua ini tidak perlu dipertikaikan lagi, best sangat!
Sumber: KDramaPal, Nate-Pann

Garapan Pengarah ‘Prison Playbook’, ‘Doctor Playbook’ Dibarisi Pelakon Hebat Buat Penonton Tidak Sabar Menanti


Rosé BLACKPINK telah diuji positif COVID-19 dan akan membatalkan beberapa aktivitinya di luar negara.
YG Entertainment telah berkongsi maklumat tersebut dalam kenyataan seperti berikut:

Ini adalah YG Entertainment.
Rosé telah menjalani ujian PCR COVID-19 pada 28 Februari sebelum berlepas ke luar negara dan dia disahkan positif. Ini akan menyebabkan beberapa aktivitinya di luar negara dibatalkan.
Ahli BLACKPINK yang lain semuanya telah diuji negatif dan mereka bersama kakitangan mereka tidak melaporkan sebarang gejala. Keempat-empat ahli BLACKPINK telah melengkapkan vaksinasi mereka dan kami akan melakukan yang terbaik untuk memastikan artis kami dan kakitangan di sekeliling mereka mengekalkan kesihatan terbaik mereka.
Kami amat menghargai jika anda menyokong Rosé dan pemulihannya yang cepat serta semua ahli BLACKPINK yang aktif di seluruh dunia. Kami akan memberikan kemas kini selanjutnya pada masa hadapan.

Semoga cepat sembuh Rosé!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Rosé BLACKPINK Disahkan Positif COVID-19 & Akan Batalkan Beberapa Aktiviti Luar Negara


Nampaknya “The One And Only” membawa plot yang berat namun menyentuh hati dalam masa yang sama. Dalam episod awal sahaja, dah bermacam perasaan dilalui penonton.
Sinopsis
Drama romantik emosional ini membawa kisah tiga wanita menghidapi sakit yang boleh membawa maut yang bertemu di pusat penjagaan hospital. Mereka membuat keputusan untuk mengalahkan seorang lelaki jahat sebelum menemui ajal – tapi ketika usaha itu, mereka berkenalan dengan seseorang yang bermakna dalam kehidupan mereka.

Nasib berbelit tiga wanita
[Amaran SPOILER]
Tidak mempunyai banyak masa untuk hidup kerana menghidapi penyakit kronik, Pyo In-sook (Ahn Eun-jin), Sung Mi-do (Joy) dan Kang Se-yeon (Kang Ye-won) yang bertemu di hospis mahu menumpaskan seorang penjahat sebelum pergi meninggalkan dunia. Mereka memilih jiran Pyo In-sook yang sering mendera anaknya selain pernah mencederakan nenek wanita itu sebagai sasaran namun ianya berubah lain apabila terdapat saksi yang melihat kejadian itu iaitu Min Woo-chun (Kim Kyung-nam).

Malah kesemua mereka sepertinya tidak mempunyai kawalan lagi apabila melakukan sahaja yang dimahukan kerana masa yang tidak panjang. Apa agaknya yang akan jadi nanti?

Rating biasa
Untuk tayangan awal “The One And Only”, ianya merekodkan rating sebanyak 2.442% untuk episod pertama sebelum menurun ke 1.365% pada episod seterusnya. Satu rekod yang biasa bagi sebuah drama yang baru ditayangkan namun pastinya mempunyai potensi untuk terus meningkat nanti.
Siapa yang dah tonton episod awal?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

3 Pesakit Kronik Bertindak Ekstrem, Episod Awal ‘The One And Only’ Catat Rating Biasa


Baru sahaja disahkan bakal menyertai siri Apple TV+ “Disclaimer”, Jung Ho-yeon sudah pun disahkan untuk sebuah filem Hollywood terbaru.

ARTIKEL BERKAITAN
Selepas 'Squid Game', Jung Hoyeon Sah Sertai Siri 'Disclaimer' Bersama Cate Blanchett

Bakal bergandingan bersama Lily-Rose Depp dan Renate Reinsve, model kelahiran Korea ini disahkan akan menerajui filem terbaru arahan Joe Talbot iaitu “The Governesses”.

Berdasarkan sebuah novel Perancis garapan Anne Serre dengan nama yang sama, filem ini membawa kisah tiga wanita ‘yang menterbalikkan isi rumah tempat mereka bekerja, menginspirasikan anak-anak lelaki di bawah jagaan mereka, meningkatkan imaginasi pasangan Bohemian yang mengambil mereka bekerja kemudia meninggalkan semuanya untuk penggembaraan luar biasa.
Khabarnya, filem ini akan memulakan penggambaraan di Sepanyol tak lama lagi.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Donga

Jung Hoyeon Sertai Filem Hollywood ‘The Governesses’


Kino PENTAGON telah diuji positif untuk COVID-19.
Pada 25 November, Cube Entertainment telah mengeluarkan kenyataan berikut:

Ini ialah Cube Entertainment.
Kino PENTAGON telah diuji positif COVID-19 hari ini (25 November).
Pada 24 November, seorang pengajar luar yang melawat pejabat Cube Entertainment disahkan positif COVID-19, dan sebagai langkah pencegahan, kami menjalankan ujian PCR COVID-19 ke atas semua pekerja, termasuk individu yang memasuki bangunan.
Keesokan harinya, Kino telah didiagnosis dengan COVID-19, dan dia kini mengikuti garis panduan pihak berkuasa kesihatan.
Sementara itu, ahli PENTAGON lain, Jin-ho, Hong-seok, Shin-won, Yeo One, Yanan, Yuto, dan Woo-seok telah menerima keputusan negatif yang disahkan. Bagaimanapun, kami akan menentukan aktiviti akan datang mereka mengikut garis panduan kuarantin pihak berkuasa kesihatan.
Kami akan melakukan yang terbaik untuk kesihatan dan keselamatan artis dengan mematuhi garis panduan pencegahan pihak berkuasa kesihatan.
Terima kasih.

Semoga Kino cepat sembuh!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews1

Kino PENTAGON Sah Positif COVID, Ahli Lain Diuji Negatif


Siap sedia semua untuk saksikan kemunculan semula Kim Seon-ho menerusi filem “Tyrant”!

ARTIKEL BERKAITAN
Dari Pengarah 'The Witch', Kim Seonho Sah Terajui Filem 'Tyrant'

Terbaru, Kim Seon-ho, Cha Seung-won dan Kim Kang-woo telah disahkan akan terajui filem “Tyrant”, yang diarahkan oleh pengarah “The Witch” dan “Night in Paradise”.
Untuk pengetahuan, “Tyrant” menggambarkan usaha orang ramai untuk mendapatkan sampel terakhir ‘Program Tyrant’, yang hilang dalam penghantaran dek kemalangan.

Dalam filem ini, Kim Seon-ho akan memainkan watak sebagai Choi Guk-jang, yang bekerja di sebuah agensi kerajaan tetapi telah mengendalikan ‘Program Kezaliman’ dan dijangka akan membawa perubahan watak 180 darjah dari naskhahnya sebelum ini.

Seterusnya Cha Seung-won akan menghidupkan watak Im Sang-won, yang ditugaskan untuk menghapuskan kuasa yang berkaitan dengan ‘Program Kezaliman’ itu. Manakala Kim Kang-woo akan tampil sebagai Paul, ahli agensi perisikan luar negara yang cuma membuang sampel terakhir program berkenaan.
Dalam pada itu, filem “Tyrant” telah memulakan penggambaran pada 2 Januari lalu. Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYonhap News

Bakal Bertarung, Kim Seonho, Cha Seungwon & Kim Kangwoo Sah Terajui Filem ‘Tyrant’


Tak semua yang kita harapkan, akan menjadi kenyataan. Begitu juga dengan pengakhiran drama “Strangers Again”.

ARTIKEL BERKAITAN
Meski Dah Berkahwin, Jang Seungjo & Kang Sora Dipuji 'Cool' Rakam Babak Intim Dalam 'Strangers Again'

Untuk pengetahuan, siri ini membawa kisah pasangan peguam yang sudah bercerai namun terpaksa bekerja bersama semula dalam firma yang sama dan cinta lama mula bercambah kembali.
[Amaran SPOILER]
Berakhir duka
Selepas berbolak-balik dek personaliti dan kemahuan hidup yang berbeza, Goo Eun-beom dan Oh Ha-ra memilih untuk membawa haluan hidup masing-masing. Walaupun masih mempunyai perasaan terhadap satu sama lain, mereka sedar bahawa ada masalah lain yang perlu diselesaikan mereka.

Bahkan wanita itu memilih untuk meninggalkan firma berkenaan bagi mengembangkan lagi kerjayanya dengan syarikat yang lebih besar manakala Goo Eun-beom pula menerima hakikat dia memiliki masalah psikologi dan akhirnya menghadiri sesi kaunseling bagi menyelesaikannya.

Di pengakhiran cerita, kedua mereka bertemu dan menyapa satu sama lain dengan mesra. Walau bagaimanapun, Goo Eun-beom dan Oh Ha-ra hanya tersenyum memandang satu sama lain dan tidak meluahkan perasaan sebenar sama ada mereka masih boleh menjadi orang tak dikenali.
Rating biasa dan respon menyedihkan
Untuk episod akhir ini, “Strangers Again” berjaya meraih rating tertinggi sepanjang tayangan iaitu 1.762%.

Meskipun ada peningkatan, namun rata-rata penonton meluahkan rasa kesal dek plot yang dibina untuk drama ini. Sepertinya hubungan antara watak utama agak pincang hingga ada yang tak memahami bagaimana mereka masih mahu bersama setelah apa yang dilalui. Malah walaupun keduanya ialah peguam yang mencecah usia 30-an tetapi keduanya gagal mencapai keputusan yang logik terhadap perhubungan itu.
Apa kata korang?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYNA

Rating Episod Akhir Kekal 1%, Penonton Kritik Plot ‘Strangers Again’ Longgar & Cacamarba


Banyak betul drama Korea yang nak kena ‘kejar’ sekarang ini. Semuanya pun best sampai tak tahu nak tengok yang mana dulu! Dahlah plot cerita memukau, teraju utama pun semua berbakat besar. Admin pun dah banyak cerita tentang drama Korea yang sedang ditayangkan, kali ini ada lagi cerita baru yang best nak diperkenalkan kepada anda semua.
Pernah dengar tak drama bertajuk “Leverage”? Drama ini mengisahkan tentang Lee Taejoon (Lee Donggun) iaitu seorang penyiasat bagi penipuan insurans yang sangat cekap. Namun selepas satu insiden yang meragut nyawa anaknya, dia telah berhenti kerja dan mula merekrut beberapa penjenayah terkenal untuk menubuhkan satu pasukan penipuan elit. Pasukan itu dianggotai oleh Hwang Sookyung (Jeon Hyebin), Ko Nabyeol (Kim Saeron), Roy Ryu (Kim Kwon) dan Jung Uiseong (Yeo Hoiyeon). Bersama-sama, mereka ‘mengenakan’ dan mencuri duit daripada penjenayah kaya dan memulangkan kesemua duit itu kepada mangsa-mangsa mereka.

Kalau anda nak tahu, drama ini merupakan adaptasi daripada drama dengan tajuk yang sama daripada Amerika Syarikat dan ditayangkan di saluran TNT. Namun, mereka tidak mengambil isi cerita bulat-bulat daripada drama asal itu dan telah mengubahnya bersesuaian dengan hal insurans dan jenayah di Korea.

Setiap ahli pasukan “Leverage” ini pasti menarik perhatian penonton kerana personaliti dan kemahiran mereka yang berbeza-beza. Ketua kumpulan itu ialah Lee Taejoon, Hwang Sookyung pula bertanggungjawab sebagai penipu, Ko Nabyeol ialah pencuri, Roy Ryu diberi gelaran sebagai senjata manusia dan terakhir sekali, Jung Uisung pula bertanggungjawab sebagai si celik teknologi.

Pengarah drama ini turut menjelaskan bahawa kekuatan “Leverage” terletak pada kesegarannya. Setiap ahli pasukan itu membawa pelbagai peranan seperti sofistikated serta permainan ‘perah otak’ dalam menangkap watak antagonis. Walaupun kadang-kadang babak yang dirakamkan agak mendebarkan tetapi mereka turut menyelitkan komedi bagi menghiburkan hati penonton.
Kepada sesiapa yang suka tonton drama aksi yang mendebarkan, bolehlah mula menonton drama “Leverage”. Anda pasti akan tak senang duduk bila menonton babak mereka cuba menipu penjenayah kaya yang lain!
Sumber: Soompi

Robin Hood Versi Penjenayah, ‘Leverage’ Tonjol Aksi Penjenayah Elit ‘Scam’ Penjenayah Kaya Lain!


Tiada angin tiada ribut, G-Dragon BIGBANG sekali lagi terpalit gosip bercinta dengan seseorang.

ARTIKEL BERKAITAN
"Saya Kerja Keras.." - G-Dragon Kongsi Sedang Dalam Persiapan Untuk Lancar Album Baru

Baru-baru ini, media China melaporkan bahawa G-Dragon mempunyai hubungan romantik bersama cucu kepada pengerusi syarikat Shinsegae Group iaitu Lee Myung-hee, selepas kedua mereka pergi menonton konsert ‘Street Man Fighter’ di Seoul bersama.
Bagaimanapun, Shinsegae Group dengan tegas menafikan laporan berkenaan dengan memberi respon,

Jelas pihak Lee Myung-hee,
Ia sama sekali tidak benar. Kerana masih terdapat laporan spekulatif yang tidak berasas dan tidak disahkan, kami telah memutuskan untuk membuat kenyataan rasmi untuk menjelaskan kepalsuan ini.

Sambungnya lagi,
Selepas memeriksa dengan cucu perempuan Lee Myung-hee sendiri, dia pergi menonton konsert dengan sekumpulan orang dan dia hanya menyiarkan gambarnya bersama G-Dragon kerana dia peminatnya. Kami minta anda untuk tidak menerbitkan sebarang spekulasi tidak berasas mengenai perkara ini.
Dalam pada itu, YG Entertainment turut menafikan laporan berkenaan dan meminta orang ramai untuk tidak menyebarkan khabar angin yang tidak berasas.

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYonhap News

Pergi Konsert Bersama, G-Dragon Didakwa Sedang Bercinta Dengan Cucu Pengerusi Syarikat Kini?


Nampaknya penggambaran “Twenty Five, Twenty One” sudah pun selesai kini.

ARTIKEL BERKAITAN
Penggambaran Dah Selesai, Penonton Teka Ending 'Twenty Five, Twenty One'

Bagi menunjukkan penghargaan buat staf produksi, Kim Tae-ri dikhabarkan telah menghadiahkan sepasang kasut jenama Prada buat mereka.
Hal ini dikongsikan sendiri oleh salah seorang kakitangan “Twenty Five, Twenty One”,

Na Hee-do, kalau awak berbelanja banyak macam ini.. susahlah. Mana ada orang lain yang jaga kami seperti ini.

Melihatkan kebaikan pelakon wanita itu, sudah pastinya ramai yang memuji caranya menjaga staf meskipun mereka hanya bersama sebentar sepanjang penggambaran drama ini.

Baik kan Kim Tae-ri?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Penggambaran Tamat, Kim Taeri Beri Hadiah Berjenama Prada Buat Staf ‘Twenty Five, Twenty One’


Siapa peminat Song Hye-kyo, pastinya telah menonton drama yang dilakonkannya kan? Termasuklah “Now, We Are Breaking Up” yang ditayangkan baru-baru ini.
Perasan tak apa persamaan dalam drama itu dengan beberapa naskhah lain lakonan Song Hye-kyo? Jawapannya ialah watak ibu kepada Ha Young-eun iaitu pelakon Nam Gi-ae sudah beberapa kali berlakon bersama Song Hye-kyo.

Malah pelakon veteran itu membawa watak ibu Song Hye-kyo dalam 3 drama kini. Anda ingat tak drama apa?
Descendants Of The Sun (2016)

Encounter (2018)

Now, We Are Breaking Up (2021)

Bila sekilas pandang, macam ada iras kan antara Nam Gi-ae dan Song Hye-kyo?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERThe Qoo

Dalam 5 Tahun, Nam Giae Jadi Ibu Song Hyekyo Dalam 3 K-Drama Ini


Selepas 16 episod menghiburkan penonton K-Drama, akhirnya “Melancholia” menamatkan tayangannya kelmarin.
Sinopsis
“Melancholia” berlatar belakangkan sekolah menengah swasta yang korup dek kemasukan ikut keutamaan. Ianya akan membawa kisah seorang guru matematik dan pelajar matematik genius yang menyentuh perasaan.

Ending bahagia
[Amaran SPOILER]
Baek Seung-yoo dan Ji Yeon-su akhirnya berjaya menumpaskan Kumpulan Ansung yang bertanggungjawab terhadap penipuan mereka. Bukan sahaja dibuang dari lembaga sekolah, malah pengetua Noh juga ditangkap dan menjadi gila kerana tidak sangka dia diberkas.
Meskipun bahagia, Baek Seung-yoo kemudiannya menghilangkan diri selepas cuba menyelesaikan soalan matematik berkaitan hipotesis yang ditinggalkan oleh ayahnya. Selama 3 tahun kehilangannya, dia berkomunikasi dengan seorang pengguna bernama Hardy di laman peminat matematik Fun X bagi mendapatkan bantuan untuk menyelesaikannya.

Jodoh tidak ke mana, Hardy sebenarnya ialah Ji Yoon-su sendiri dan apabila mereka bertemu semula, keduanya mengakui bahawa mereka saling mencintai satu sama lain. Akhirnya, mereka bahagia bersama.

Rating biasa
“Melancholia” hanya mampu selesa dengan rating dalam lingkungan 2% selepas mencipta rekod terbaik pada episod pertamanya iaitu 3.617%. Walaupun pernah jatuh ke 1%, namun ianya terus stabil dengan catatan 2% sebelum tamat dengan rating 2.45%.
Korang dah habis layan ke “Melancholia”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Pengakhiran Bahagia, Episod Akhir ‘Melancholia’ Catat Rating Biasa


Mesti semua tak habis lagi dengan penangan drama “The World Of The Married” kan? Punyalah menjadi fenomena sehinggakan netizen Malaysia yang tak tengok K-Drama pun terjebak sekali menonton naskhah ini. Tak sangka ramai rupanya yang minat kisah curang dan balas dendam antara pasangan suami isteri!
Selepas 16 episod turun naik emosi semasa menonton, akhirnya tamat juga drama itu. Walaupun ramai yang seperti tidak berpuas hati dengan penamatnya tetapi ada segelintir yang memahami kenapa ia ditutup seperti itu. Tak semua perhubungan berakhir degan dramatik, “The World Of The Married” menerapkan elemen realistik di dalamnya bagi menggambarkan kehidupan rumah tangga yang sebenar.

Disebabkan oleh drama ini, ramai betul yang mula minat dengan pelakon Kim Hee-ae yang bawa watak Dr Ji Sun-woo. Ketabahannya dalam menghadapi dugaan hidup membuatkan ramai yang terkesan dengan watak tersebut. Lakonan yang mantap juga menambah perisa secukupnya bagi drama ini.

Agaknya masih tak boleh ‘move on’ lagi, ramai rakyat Malaysia yang mengatakan bahawa pelakon Scha Al-Yahya ada iras dengan wajah pelakon hebat itu. Daripada entri Instagram pelakon wanita ini, ada komen yang mengatakan bahawa dia kelihatan seperti Kim Hee-ae.

Bahkan Scha juga berseloroh dan bersetuju sahaja dengan komen-komen yang ditinggalkan pada entri tersebut.
Er, boleh. Saya tak kisah sangat.

Apa pendapat korang? Sama ke tak?

“Eh Macam Dr Ji The World Of The Married” – Netizen Komen Scha Al Yahya Ada Iras Kim Heeae


Ji-soo BLACKPINK sememangnya salah seorang selebriti wanita Korea yang mempunyai kecantikan semula jadi.

ARTIKEL BERKAITAN
"Saya Tak Rasa Saya Perlu.." - Ditanya Jika Boleh Berbahasa Inggeris, Jisoo BP Beri Respon Padu

Baru-baru ini, Ji-soo telah memuat naik video baru di saluran YouTube peribadinya, di mana idola itu sedang mengambil ujian warna peribadi untuk rambutnya.
Ketika sedang mempelajari tentang warna rambut apa yang sesuai untuk tona kulit mukanya, netizen nampaknya lebih terpukau dengan kecantikan asli ahli tertua BLACKPINK itu meskipun tanpa memakai solekan.

Walaupun sudah beberapa kali muncul di khayalak umum tanpa apa-apa solekan namun kejelitaan Ji-soo memang tak akan pernah bosan dipandang.

Selepas foto itu tersebar, netizen telah meninggalkan komen seperti,
Walaupun tanpa solekan, wajahnya tetap sempurna.

Dia sangat cantik.

Tiada beza dengan atau tanpa solek, dia amat cantik.

Dia kelihatan sama seperti fotonya ketika di sekolah menengah.
Memang cantik!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily

SUMBERTV Report

“Tiada Beza Pun..” – Netizen Terpukau Lihat Wajah Jisoo BLACKPINK Tanpa Solekan


Selepas lama menanti, akhirnya, “The Sixth Sense” membuka pintunya buat penonton setia.
Seperti yang diketahui semua, Jun So-min yang merupakan ahli asal tidak dapat menyertai musim kali ini memandangkan jadual lakonan untuk drama “Cleaning Up” berselisih dengan penggambaran program tersebut dek pembedahan yang dilaluinya baru-baru ini.

Dalam episod pertama “The Sixth Sense 3”, ahli yang lain sempat bercerita mengenai keadaan Jun So-min kini. Kata Yoo Jae-suk,
Hingga kini, penonton yang menonton pasti berkata, ‘So-min mesti akan datang’. Kaki So-min berbalut. Dia turut melalui pembedahan dan tempoh pemulihan mungkin lama, jadi dia tak dapat muncul.

Kongsi Lee Mi-joo,
Sedih sangat. Kami ialah keluarga.
Jessi turut melanggar Oh Na-ra dan berkata,

Kami selalu melakukan begini apabila teruja. Kita mesti lakukannya bersama So-min.

Bukan sahaja penonton dan ahli lain, tetapi Jun So-min juga kelihatan sedih kerana tidak dapat menyertai musim terbaru ini. Pun begitu dia sempat menghantar trak kopi dengan pesanan,
Jangan terlalu gembira tanpa saya.

Akhiri Yoo Jae-suk,
Kami sudah sampai ke musim ketiga dek sokongan penonton. Musim ketiga ialah cabaran terbesar bagi program hiburan. Kita perlu melakukan yang terbaik kerana Jun So-min tiada.
Episod pertama nampaknya berjalan lancar walaupun Jun So-min tiada. Korang dah tengok ke?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Kita Kena Buat Lebih Baik” – Yoo Jaesuk Ulas Ketiadaan Jun Somin Dalam ‘The Sixth Sense 3’


Hanya khabar angin sebelum ini, Yoo In-na disahkan bakal membintangi drama baru JTBC iaitu “Snowdrop” bersama Jung Hae-in dan Jisoo (BLACKPINK).
Drama ini akan berlatar belakangkan Seoul pada tahun 1987 dan membawa kisah Im Soo-ho (Jung Hae-in), seorang pelajar di universiti berprestij yang tiba-tiba berlari masuk ke asrama wanita pada satu hari dalam keadaan berlumuran darah. Eun Young-cho (Ji-soo), seorang pelajar yang ceria dan baik hati kemudiannya telah menyembunyikan lelaki itu dan merawat lukanya walaupun dalam keadaan bahaya.

Yoo In-na akan memegang watak Kang Chung-ya, seorang pakar bedah rupawan yang mampu membuatkan orang jatuh cinta dengannya dalam sekelip mata sahaja di sebuah hospital kerajaan. Meskipun kemahirannya dalam bilik pembedahan mempunyai reputasi yang tinggi namun dia sepertinya ada menyembunyikan sesuatu.

Yoo In-na sebagai pakar bedah? Yes!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERStar News

Jadi Pakar Bedah, Yoo Inna Sah Terajui Drama ‘Snowdrop’ Bersama Jung Haein & Jisoo BLACKPINK


Baru-baru ini, “The Penthouse 3” telah dikritik orang ramai kerana menggunakan rakaman asal tragedi runtuhan bangunan Gwangju bagi menggambarkan Hera Palace yang jatuh menyembah bumi selepas dibom oleh Joo Dan-tae.

ARTIKEL BERKAITAN
'The Penthouse 3' Dikritik Guna Rakaman Asal Tragedi Runtuhan Bangunan Gwangju

Dikecam tidak sensitif, pihak drama itu akhirnya membuat permohonan maaf dan mengakui kesilapan mereka,
Kami ialah staf produksi ‘The Penthouse 3.
Kami telah mengesahkan bahawa rakaman tidak sensitif daripada runtuhan bangunan Gwangju dan gempa bumi Pohang pada 2017 telah digunakan dalam tayangan 3 September ‘The Penthouse 3’.
Kami ingin menunduk dan memohon maaf kepada kesemua mangsa runtuhan bangunan Gwangju dan gempa bumi Pohang serta keluarga mereka, dan juga penonton dek insiden ini.
Selepas kami mengesahkan rakaman bermasalah itu, kami telah meminta semua perkhidmatan tayangan semula (VOD) untuk menarik semula episod ini daripada laman mereka.
Selain itu, kami sedang menyiasat mengapa rakaman ini dipilih untuk digunakan semasa episod tersebut selain memastikan ia tidak akan berulang lagi.
Sekali lagi, kami memohon maaf kerana menyebabakn kekecewaan dan kesedihan.

Sekadar pengetahuan, bangunan Gwangju yang runtuh itu berlaku di kawasan pembangunan semula dan penghapusan yang terletak di Hak-dong, Dong-gu pada Jun lepas. Ianya merupakan satu kejadian tragik kerana bangunan berkenaan yang runtuh turut menghempap bas awam yang berada di kawasan berhampiran menyebabkan 9 kematian termasuk pelajar sekolah serta 8 tercedera.
Semoga mereka belajar daripada kesilapan ini.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews1

Guna Rakaman Runtuhan Bangunan Gwangju, ‘The Penthouse 3’ Minta Maaf & Tarik Siaran Ulangan


Sentiasa dikelilingi ‘oppa’ nakal, namun hubungan adik-beradik antara Song Ji-hyo dan Jeon So-min nyata kukuh dan keakraban mereka boleh diperhatikan pada saban episod “Running Man”.

ARTIKEL BERKAITAN
"Lee Kwangsoo Kembali" - Episod Terbaru 'Running Man' Dipuji Kelakar Dek Individu Tak Dijangka

Dalam episod terbaru program berkenaan, dapat dilihat dua orang ahli wanita itu sentiasa mempunyai momen bersama berdua.
Antara yang menarik perhatian penonton ialah apabila Song Ji-hyo dan Jeon So-min telah memberikan sedikit teaser persembahan mereka pada perjumpaan peminat akan datang di Manila. Semasa menari mengikut lagu “Love Dive” dendangan IVE, Song Ji-hyo dilihat mengikut dengan teliti pergerakan Jeon So-min di hadapannya. Tidak pernah melakukan persembahan berdua, momen tersebut nyata membuatkan ramai peminat ‘mongdol’ tersenyum.

LOVE DIVE SEGMENT JIHYO X SOMIN???? pic.twitter.com/slv4DsuXdE
— angel (@softprophecy) March 26, 2023

Kemudian, Jeon So-min juga kelihatan bertenaga apabila bingkas berdiri apabila mendengarkan lagu nyanyian Cosmic Girls. Lebih comel apabila Song Ji-hyo memberikan senyuman seperti ibu yang bangga apabila adiknya itu menari sambil mengaplikasikan stik pelindung matahari jenama Glutanex di mana dia merupakan dutanya.

everyone’s using jihyo’s sunstick HAHAHAH
jihyo best brand ambassador methinks#송지효 #SongJiHyo #JihyoXGlutanex pic.twitter.com/28NYybCIPp
— jihyoyah ❅ || D-4 jihyo in nml (@suyeounie) March 26, 2023

Dalam pada itu, peminat mereka juga perasan bahawa Song Ji-hyo berlari mendapatkan Jeon So-min dahulu bagi meraikan tuahnya dipilih untuk menjamah makanan yang disediakan pihak produksi.

jaesuk flipped jihyo’s ddakji🤩 candy alliance we love to see it#송지효 #SongJiHyo pic.twitter.com/dbUH26Mwc2
— jihyoyah ❅ || D-4 jihyo in nml (@suyeounie) March 26, 2023

Komen peminat,
Comelnya senyuman Song Ji-hyo apabila memandang Jeon So-min.

Tak sabar nak tengok persembahan mereka.

Comelnya Mongdol!

Mereka pasti akan cari satu sama lain.
Cute sangat keduanya!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

“Pasti Jaga Satu Sama Lain” – Penonton Perasan Keakraban Song Jihyo & Jeon Somin Dalam ‘Running Man’


Setelah lama menanti, akhirnya pasangan Song Joong-ki dalam drama “Chaebol Family’s Youngest Son” sudah pun disahkan kini.
Ianya membawa kisah seorang setiausaha keluarga kaya yang dilahirkan semula sebagai anak lelaki bongsu keluarga tersebut.

Terbaru, Shin Hyun-bin dilaporkan bakal melakonkan watak Seo Min-young, seorang pendakwa raya di jabatan anti-rasuah yang sanggup melanggar undang-undang bagi menegakkan keadilan. Dipanggil sebagai ‘malaikat maut’ oleh keluarga Kumpulan Sunyang, wanita itu menjejaki kerja haram keluarga berkenaan dalam warisan pusaka berkenaan dan tanpa sengaja terlibat sama dengan Jin Do-joon. Terperangkap dalam perlumbaan mengejar satu sama lain, kedua mereka bakal menjalinkan hubungan yang tipis di antara cinta dan benci.Song Joong-ki akan membawa watak Yoon Hyun-woo, seorang pemuda yang mati selepas dituduh menggelapkan wang oleh keluarga Kumpulan Sunyang meskipun dia setia berkhidmat dengan mereka. Dia kemudiannya dilahirkan semula sebagai anak bongsu keluarga berkenaan, Jin Do-joon dan bekerja keras untuk mengambil alih syarikat tersebut untuk membalas dendam.
Menurut JTBC, “Chaebol Family’s Youngest Son” akan bersiaran pada tahun 2022.

Anda teruja tak nak tengok gandingan mereka?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

Shin Hyunbin Sah Jadi Gandingan Song Joongki Dalam Drama ‘Chaebol Family’s Youngest Son’


Shin Ha-kyun dan Han Ji-min kini kembali bergandingan setelah sekian lama.

ARTIKEL BERKAITAN
Kongsi Foto Lama, Ternyata Wajah Han Jimin Langsung Tidak Dimamah Usia

Terbaru, satu imej poster sudah disiarkan bagi drama baru akan datang, “Yonder”. Menerusi poster yang memaparkan gandingan utama drama itu, iaitu Han Ji-min dan Shin Ha-kyun itu, berjaya menaikkkan jangkaan daripada peminat. Han Ji-min bakal memegang watak sebagai Lee Hoo, manakala, Shin Ha-kyun bakal membawa watak sebagai Jae Hyun.
Untuk drama kali ini, ia dilihat sebagai drama bergenre romantik, di mana drama “Yonder” ini mengisahkan mengenai seorang lelaki yang menerima kiriman pesanan daripada isterinya yang sudah meninggal. Dia kemudiannya dijemput ke sebuah tempat yang dipanggil “Yonder”, yang mana tempat itu boleh menemukannya bersama isterinya. Waw… ini drama romantik ke seram…

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNEWSIS

Gandingan Hebat, Shin Hakyun & Han Jimin Jadi Teraju Utama Drama ‘Yonder’


Khabar mengenai konsert yang bakal diadakan oleh IU tidak lama lagi semestinya mengujakan peminat. Namun, ada satu isu berbangkit, apabila khabarnya tiket konsert IU mula dijual secara haram.

ARTIKEL BERKAITAN
Cipta Sejarah, IU Jadi Penyanyi Wanita Korea Pertama Adakan Konsert Di Stadium Olimpik Jamsil

Isu yang berbangkit kali ini berjaya dicegah dengan cepat oleh pihak agensi IU, EDAM Entertainment apabila mereka mengeluarkan kenyataan rasmi untuk menepis isu ini.
Penjualan tiket untuk konsert IU, “The Golden Hour” bermula pada 8 Ogos untuk kelab peminat rasmi dan pada 11 Ogos untuk umum. IU akan menjadi penyanyi wanita pertama yang mengadakan konsert solo di Seoul Olympic Stadium, di Korea Selatan. Kedua-dua persembahannya akan berlangsung pada 17 dan 18 September. EDAM Entertainment pastinya menjalankan tanggungjawab dengan baik apabila mereka begitu tegas menepis penjualan tiket secara haram dan mengeluarkan kenyataan penting bagi prosedur penjualan tiket tersebut. Agensi itu menyatakan bahawa,

Daripada semua tiket yang dibeli melalui platform tiket alternatif rasmi, jika terdapat tiket yang telah dibeli melalui cara yang menyalahi undang-undang, termasuk yang diperoleh melalui pembelian pukal, yang dibeli melalui platform transaksi premium, yang dijual atau dibeli melalui laman akaun sosial media peribadi, dan lain lain lagi akan dianggap sebagai penipuan.
Semua peserta mesti membeli tiket untuk konsert itu sendiri dan secara sah. Tindakan seperti cuba mengupah pembeli tiket proksi atau memindahkan nama tiket akan membawa kepada situasi yang merugikan anda sendiri.

[공지] 2022 IU CONCERT <The Golden Hour : 오렌지 태양 아래> 부정 티켓 거래 관련 방침 안내
▶ https://t.co/Jnq2jb3Dn5#아이유 #IU #The_Golden_Hour #오렌지_태양_아래 pic.twitter.com/3d3p4qQT48
— 아이유(IU) 공식 트위터 (@_IUofficial) August 5, 2022

Dalam pada itu, EDAM Entertainment menambah,

Sekiranya mereka yang terlibat dalam pembahagian dalam transaksi tiket haram adalah ahli kelab peminat rasmi IU, keahlian kelab peminat mereka akan dibatalkan serta-merta, dan mereka akan disenarai hitamkan dan dilarang daripada menghadiri semua acara akan datang. Mereka juga akan dibuang secara kekal daripada keahlian kelab peminat.
Agensi IU turut merancang untuk membatalkan mana-mana tiket yang didapati datang dari sumber tidak sah, dan peminat yang mengetahui mengenai mana-mana platform penjualan tiket haram boleh terus melaporkannya kepada EDAM Entertainment.
Syabas EDAM Entertainment kerana bertindak tegas!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Agensi IU Beri Amaran Isu Penjualan Tiket Haram, Bakal Ambil Tindakan Tegas


Buka mana-mana laman komuniti atau media sosial pun, mesti penuh dengan kisah “A Business Propsal” kan?
Drama komedi romantik yang memaparkan kisah cinta kontrak antara bos syarikat dan stafnya ini nyata membuatkan hati penonton berbunga-bunga.

Meskipun dipuji ramai, namun satu babak yang ditayangkan dalam episod kelmarin menjadi perbualan peminat. Katanya, ianya tak masuk akan langsung. Eh dah kenapa?

Dalam babak tersebut, Shin Ha-ri (Kim Se-jeong) mengatakan bahawa gaji yang diterimanya iaitu sebanyak 3.5 milion won (RM12,099) sebagai ‘sedikit bak ekor tikus’.
Kalau tolak simpanan, bayaran hutang dan perbelanjaan dari gaji kecil ini, hanya akan tinggal 50,000 won (RM172) sahaja.
Penonton yang melihat babak ini rata-ratanya tak bersetuju dengan kenyataan Shin Ha-ri.

Kata mereka,
Gaji bersihnya ialah 3.5 milion won dan gaji tahunan ialaj 49 milion won. Kalau gaji itu dipanggil sekecil ekor tikus maknanya gaji saya seperti kaki lipas.

Gaji saya langsung tak capai ekor tikus.

Dia mempunyai simpanan sebanyak 2 milion won sebulan dan berani berkata tiada wang.

Cemburunya..

Kalau lah dia merupakan penyelidik di syarikat besar, memang betul lah gajinya sedikit.
Banyaknya gaji Shin Ha-ri..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Popular Kini, Penonton Persoal Satu Babak ‘A Business Proposal’ Ini Tak Masuk Akal


Rasanya semua bersetuju kalau ada yang mengatakan bahawa Jung Sung-il merupakan bintang hebat yang berjaya diteroka dek kejayaan “The Glory”.

ARTIKEL BERKAITAN
"Saya Minum Lopak Air.." - Jung Sungil Kongsi Kehidupan Susah Semasa Kecil

Menerusi temubual eksklusif bersama majalan Esquire Korea, lelaki tersebut telah ‘membuka’ lebih mengenai dirinya bagi melunaskan pertanyaan peminat.
Ditanya mengenai popularitinya yang melonjak naik dek “The Glory”, jawabnya merendah diri,

Saya merasakan yang saya bertuah sangat. Kerana penulis pandai menulis skrip dan pengarah yang pandai merakamkan drama itu. Sebab itu, setiap kali mendengar mengenai hal ini, saya akan berterima kasih buat staf. Pertama sekali, para staf telah banyak bersusah payah.

Apabila wajahnya dipuji dan dikatakan masih kelihatan sama seperti ketika dahulu, balasnya,

Saya dah tua. Saya meningkat usia dengan baik.
Merendah diri betul Jung Sung-il.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEREsquire Korea

“Saya Nampak Tua..” – Jung Sungil Ulas Populariti Dek ‘The Glory’


Tidak lokek berkongsi kemas kini harian di laman media sosial, pastinya ramai yang ternanti-nanti kelahiran cahaya mata pertama pelakon Kang So-ra.
Terbaru, agensinya iaitu Plum Entertainment mengesahkan bahawa pelakon wanita itu sudah pun selamat melahirkan anak perempuan pada pagi ini. Kang So-ra dikhabarkan sihat dan kini sedang berehat sambil ditemani keluarga terdekatnya.

View this post on Instagram

A post shared by Sora Kang (@reveramess_)

Untuk pengetahuan anda, Kang So-ra berkahwin dengan seorang doktor pada Ogos 2020 lalu.

Tahniah buat Kang So-ra dan suami!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSPOTV News

8 Bulan Bergelar Isteri, Kang Sora Selamat Timang Cahaya Mata Perempuan


Tamat sudah “Hometown” yang menemani kita selama 12 episod. Apa perasaan anda?

ARTIKEL BERKAITAN
Rating 'Hometown' Jatuh Ke 1%, Netizen Teka Sebab Skandal Penulis Pernah Dituduh Serangan Seksual

Sinopsis
Drama thriller misteri ini berlatarbelakangkan sebuah kampung terpencil pada tahun 1999. Ia menampilkan seorang detektif bernama Choi Hyung-in (Yoo Jae-myung) yang menyiasat pelbagai pembunuhan pelik dan seorang wanita bernama Jo Jung-hyun (Han Ye-ri) yang mencari anak saudaranya yang diculik. Kehidupan keduanya berbelit apabila Jo Kyung-ho (Um Tae-goo), iaitu abang Jo Jung-hyun yang meringkuk dalam penjara merupakan dalang disebalik insiden serangan gas pada 1987, di mana ia membunuh isteri Choi Hyung-in.
Misteri dirungkai
[Amaran SPOILER]
Dalam episod terakhir, Choi Hyung-in mendapat tahu bahawa Jo Jae-young (Lee Re) sebenarnya ialah anak perempuannya sendiri. Bagi menyelamatkan anaknya, polis itu bertindak membunuh Jo Kyung-ho dan menyerahkan diri kepada pihak berkuasa. Manakala Jo Jae-young dan Jo Jung-hyeon berjaya melarikan diri dari kumpulan ajaran sesat Yeongjin-kyo.

Rating kekal 1%
Bermula baik hingga pernah mencecah rating 3% namun ianya terus merudum sampai episod terakhir. Sepanjang 8 episod terakhir, “Hometown” terpaksa berpuas hati dengan rekod dalam lingkungan 1% sahaja di mana episod akhir meraih catatan sebanyak 1.5%.

Korang layan tak “Hometown”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERCookie News

Misteri Terungkai, ‘Hometown’ Tamat Dengan Rating 1% Sahaja


Pernah bertemu dalam “Extraordinary Attorney Woo”, Kim Joo-hun akan sekali bekerjasama dengan Park Eun-bin menerusi drama baru.

ARTIKEL BERKAITAN
Chae Jonghyeop Dilamar Sertai Park Eunbin Dalam Drama Rom-Kom 'Desert Island Diva'

Terbaru, agensi Kim Joo-hun telah mengesahkan penampilannya dalam drama “Desert Island Diva”, dengan watak sebagai Lee Seo-joon.
Untuk pengetahuan, “Desert Island Diva” adalah drama bergenre komedi romantik, yang mengikuti kisah seorang wanita yang diselamatkan di sebuah pulau terbiar selepas hilang 15 tahun lalu.

Sebelum ini, Park Eun-bin dan Cha Jong-hyeop juga telah disahkan akan terajui drama yang sama, meningkatkan jangkaan penonton untuk melihat gandingan mereka berdua.

Dalam drama ini, Kim Joo-hun memainkan watak sebagai Lee Seo-joon, seorang pengurus yang bertanggungjawab ke atas diva terbaik Yoon Ran-joo (Kim Hyo-jin) pada masa lalu dan kini menjadi wakil di RJ Entertainment.
Sama-sama kita nantikan tayangan drama “Desert Island Diva”!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Donga

Kim Joohun Sah Sertai Park Eunbin Dalam Drama Rom-Kom ‘Desert Island Diva’


Min-hyuk MONSTA X telah menghiasi muka depan majalah ‘Singles’!
Idola itu menunjukkan sisi bergayanya dalam pakaian yang dalam pelbagai warna coklat, hitam dan kelabu. Dalam temu bual berikut, Min-hyuk berkongsi kegembiraannya kerana dapat menyertai jelajah dunia selepas tiga tahun. Dia berkata,

Bermula dengan Jelajah Jingle Ball di Philadelphia, kami akan menghadiri yang di Washington D.C., Atlanta, dan Miami. Akhirnya kami dapat bertemu ‘Monbebe’ (nama kelab peminat MONSTA X) di luar negara yang sudah lama kami tidak jumpa. Saya merindui sorakan penonton yang memenuhi tempat konsert sehingga telinga saya berdengung.
Apabila ditanya mengenai tahun 2021 untuknya, Min-hyuk berkongsi,
Ia adalah tahun di mana saya tidak menyesal bahawa ‘saya sepatutnya mencuba lebih banyak lagi’. Tidak keterlaluan untuk mengatakan bahawa saya mencurahkan segala-galanya ke dalamnya.

Kemudian dia menyebut harapannya untuk tahun baru sambil berkata,
Walaupun tahun baru, saya tidak akan berpuas hati dengan realiti, saya tidak akan bongkak, dan saya akan melakukan yang terbaik untuk tugas yang diberikan. Saya harap kebahagiaan kecil dan kenangan berharga akan mengisi antara detik-detik itu.
Temu bual dan gambar penuh Min-hyuk akan dikeluarkan dalam majalah ‘Singles’ edisi Januari 2022!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERFn News

Dapat Sertai Jelajah Dunia, Minhyuk MONSTA X Kongsi Rasa Gembira & Banyak Lagi


Lee Dong-wook kalau berlakon drama romantik, memang jarang lah tak perform kan?

ARTIKEL BERKAITAN
Kekal Tampan, Foto Lee Dongwook Ketika Awal Debut Kembali Tular

Terbaru, Lee Dong-wook telah tampil sebagai tetamu dalam program “The K-Star Next Door” bersama Kim Bum.
Dalam siaran itu, Lee Dong-wook telah dipilih oleh penonton K-Drama sebagai ‘Pelakon Babak Ciuman Terbaik’. Ketika ditanya mengenai persiapannya untuk melakukan penggambaran adegan ciuman, pelakon itu menjawab,

Untuk adegan ciuman, apa yang paling penting ialah menjadi unik. Saya akan mencuba gaya yang biasanya saya tidak akan cuba.

Selain itu, pelakon “Tale of the Nine Tailed 1938” tersebut turut menjelaskan bahawa ianya penting untuk berkomunikasi dengan rakan pelakon wanita, agar dia berasa selesa dan bersetuju dengan cara itu,

Tetapi saya tidak boleh memilihnya sendiri. Saya perlukan persetujuan pelakon. Jadi, kami akan berkompromi.
Mantap la Lee Dong-wook!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYouTube

“Paling Penting..” – Pakar Drama Romantik, Lee Dongwook Kongsi Persiapan Rakam Adegan Cium


Meskipun hanya 6 episod, “D.P” berjaya memaparkan realiti menyakitkan yang berlaku dalam ketenteraan Korea.
[Amaran SPOILER]
Nampak melampau tapi kebanyakan babak ‘ganas’ yang ditayangkan membangkitkan pelbagai rasa dalam diri lelaki Korea yang berusia 20 ke 30 tahun. Antaranya ialah menyeksa pelatih sedang tidur, menolak kepala pelatih sehingga terkena paku, tentera senior membaca surat daripada ibu pelatih yang dipenuhi ratapan sedih, dipaksa beronani, berkumpul ramai-ramai dan memukul pelatih, membuka seluar dalam pelatih secara paksa dan membakar bulu pada badan. Kejam kan semuanya?

Respon segelintir lelaki yang pernah melalui pengalaman ini,
Ia sama seperti apa yang saya lalui di kem tentera dahulu lantas saya menutupnya.

PTSD hingga rasa nak mati apabila memikirkannya.

Ketenteraan Korea langsung tak berubah.
Bukan sekadar rekaan, norma buruk yang berterusan diamalkan di dalam sistem ini sudah lama mendapat perhatian ramai. Daripada pelanggaran hak manusia, perkhidmatan makanan yang teruk hingga kematian pegawai wanita turut menjadi isu yang hebat diperbincangkan sebelum ini. Bahkan presiden Moon Jae-in sendiri memilih untuk masuk campur dan meminta budaya ini diubah dan diperbaiki.

Lagi pula, drama seperti ini akan mengetengahkan isu buruk yang berlaku di ketenteraan Korea pada mata dunia.
Kata seorang pegawai tentera,

Ianya agak sukar kerana negara luar turut memberikan perhatian terhadap drama yang menampilkan kekejaman ekstrem di dalam situasi berkenaan.
Kata seorang pegawai lain pula,
Saya sedang menonton drama ini bersama anak saya yang kini bersekolah rendah, dia menatap saya dengan wajah terkejut. Jadi, saya berasa agak malu.
Seorang bekas Komander Peperangan iaitu Jeon In-bum turut berkongsi pendapatnya di laman media sosial mengenai “D.P.”,
Kami menghadapi pelbagai situasi ekstrem yang boleh berlaku dalam unit yang paling tidak tersusun pada 10 ke 15 tahun lalu. Bagaimana sekiranya ia berlaku dalam unit yang saya jaga? Merisaukan.
Berlatar belakangkan pada tahun 2014, ada yang menceritakan beberapa insiden buruk yang berlaku di dalam kem ketenteraan Korea pada ketika itu. ‘Insiden Prebet Yoon’ di mana dia dipukul tanpa belas kasihan oleh senior lain dan ‘insiden Sarjan Lim’ di mana dia melarikan daripada kem dengan bersenjata kerana tidak tahan dibuli pada saban hari. Sampaikan ada pepatah yang popular pada ketika itu iaitu, ‘Kalau tahan, awak prebet Yoon, kalau tak tahan, awak Sarjan Lim’.Sekadar pengetahuan, “D.P.” diadaptasi daripada webtoon popular mengisahkan seorang tentera muda bernama Ahn Jun-ho (Jung Hae-in) yang menjalani khidmat ketenteraan wajib seperti lelaki lain di Korea. Namun, dia kemudiannya sedar bahawa kehidupan di markas tentera adalah seperti neraka. Kemudian, pada suatu hari, dia menerima tawaran untuk menyertai unit ‘D.P. (Deserter Pursuit)’, di mana unit ini bertugas untuk mengejar kadet yang melarikan diri daripada latihan mereka.
Dahsyat kan drama ini?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERChosun Ilbo

Singkap Sisi Gelap & Insiden Ekstrem Ketenteraan, Lelaki Korea Akui ‘D.P.’ Realistik


Siapa yang tidak kenal dengan pasangan selebriti terkenal Korea iaitu Kim Woobin dan Shin Minah. Pasangan merpati dua sejoli ini sentiasa menjadi perhatian ramai meskipun mereka lebih senang merahsiakan hal perhubungan mereka daripada pengetahuan umum.
Umum mengetahui bahawa isu COVID-19 kini mencapai paras membimbangkan di Korea Selatan. Pada hari ini (26 Februari 2020), sebanyak 1,146 kes yang telah dilaporkan dan kematian sudah mencapai jumlah 12 mangsa. Disebabkan oleh itu, ramai rakyat di sana yang berada dalam keadaan panik dan mengambil langkah berjaga-jaga dengan membeli pencuci tangan dan topeng muka secukupnya sehingga masalah ini selesai. Pun begitu, bekalan barangan tersebut kini semakin berkurangan dan dijual dengan harga yang mahal.

Sesungguhnya pasangan Shin Minah dan Kim Woobin mempunyai hati yang mulia apabila mereka telah menderma wang bagi membantu golongan yang mengalami kesusahan untuk mendapatkan bekalan keperluan supaya menangani COVID-19. Pengumpul dana untuk Rumah Kebajikan Seoul mendedahkan bahawa kedua selebriti tersebut mendermakan 100 milion won (RM 347,598) setiap seorang bagi membantu golongan susah ini. Organisasi tersebut menjelaskan mereka ini mempunyai kesukaran untuk mendapatkan bekalan untuk melawan virus tersebut kerana kekangan wang dan juga jumlah barangan yang terhad. Pihak pusat kebajikan itu akan menggunakan wang tersebut untuk membeli topeng muka dan pencuci tangan.

Agensi kepada pasangan selebriti ini turut mengeluarkan kenyataan mengenai tindakan baik mereka ini.

Kim Woobin mendengar tentang kesusahan yang dilalui oleh penghuni pusat kebajikan di mana mereka adalah sangat mudah diserang oleh penularan COVID-19. Dia ada bertanya sama ada bantuan itu dapat digunakan untuk membantu kewangan dalam mendapatkan barang keperluan dan mengekang penyakit itu daripada kian merebak.
Shin Minah pula mahu membantu penolong perubatan yang bekerja keras melawan virus Corona, juga sesiap yang terdedah kepada penyakit itu. Dia mendermakan 100 milion won kepada yang memerlukan.
Harapnya rakyat Korea terus kuat dalam melawan penularan COVID-19 ini. Tidak lupa kepada petugas perubatan yang berusaha siang malam bagi merawat pesakit dan memastikan mereka sembuh daripada virus berbahaya ini.
Sumber: Koreaboo

Kes COVID-19 Merisaukan, Pasangan Kim Woobin & Shin Minah Derma RM700k Untuk Golongan Memerlukan


Seronok betul melihat pelakon yang memulakan kerjaya lakonan mereka sejak kanak-kanak kini sudah pun mampu untuk menerajui drama dengan sendirinya.
Terbaru, Nam Da-reum dan Kim Sae-ron disahkan bakal membintangi drama Kakao TV bertajuk “Shaman Girl Ga Doo-shim”. Khabarnya mereka juga akan memulakan penggambaran pada Mei ini.

Drama misteri fanstasi dan romantik ini membawa kisah Ga Doo-shim (Kim Sae-ron), seorang gadis yang dilahirkan dengan takdir seorang bomoh manakala Na Woo-soo (Nam Da-reum) pula merupakan seorang lelaki baik yang boleh melihat roh jahat. Tanpa sengaja, kedua mereka terlibat dalam pelbagai siri kejadian misteri.
Ga Doo-shim ialah seorang pelajar sekolah menengah yang berusia 18 tahun dan dilahirkan dengan nasib seorang pawang yang perlu melawan roh jahat namun sebenarnya mendambakan kehidupan yang normal. Walaupun mahu jalani hidup seperti pelajar biasa, gadis itu mempunyai semangat yang kuat dan berkemahiran dalam melawan roh jahat dan menyelesaikan pelbagai klu kepada kes misteri.

Na Woo-soo pula ialah watak lelaki baik tipikal dan berasal daripada keluarga kaya dengan penampilan menyejukkan hati selain memiliki latar belakang akademik yang membanggakan. Dia merupakan seorang pelajar sekolah menengah yang tidak pernah hidup susah dan kehidupan hariannya berlangsung dengan sempurna dan normal. Tapi dia kemudiannya tersangkut dalam satu insiden misteri selepas mengenali Ga Doo-shim dan mula memperoleh kebolehan melihat roh jahat.

Khabarnya “Shaman Girl Ga Doo-shim” akan mempunyai 12 episod dengan 20 minit panjangnya bagi setiap bahagian. Ianya dirancang menemui penonton pada separuh kedua 2021 menerusi Kakao TV.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERThe Fact

Pertama Kali Bawa Watak Utama, Nam Dareum Sah Terajui Drama Fantasi Misteri ‘Shaman Girl Ga Dooshim’


Siap sedia semua untuk saksikan gandingan Ra Mi-ran, Lee Do-hyun dan Ahn Eun-jin dalam sebuah drama baru.

ARTIKEL BERKAITAN
Tanam Minat Dalam Lakonan, Lee Dohyun Kongsi Usaha Dilakukan Sehingga Bergelar Pelakon Hebat Kini

Terbaru, Ra-miran, Lee Do-hyun dan Ahn Eun-jin telah disahkan akan terajui drama JTBC akan datang berjudul “Bad Mom”.
Untuk pengetahuan, “Bad Mom” adalah drama menyentuh hati, yang mengisahkan tentang ibu dan anak yang mencari kebahagiaan sejati, yang akan membuatkan penonton ketawa serta menitiskan air mata.

Dalam drama ini, Ra Mi-ran akan menghidupakan watak sebagai Young-soon, yang tidak mempunyai pilihan selain menjadi seorang ibu yang ‘teruk’ untuk anaknya. Manakala Lee Do-hyun akan membawa watak Kang Ho, yang menjadi seorang pendakwa raya bagi memenuhi hasrat ibunya namun, hilang ingatan dan bertukar menjadi kanak-kanak selepas terlibat dalam kemalangan yang tak dijangka.

View this post on Instagram

A post shared by JTBC 드라마 공식 인스타그램 (@jtbcdrama)

Seterusnya Ahn Eun-jin akan berperan sebagai Mi-joo, iaitu kawan lama kepada Kang Ho, yang bertemu semula dengannya di kampung halaman dan menghadapi perubahan dalam hidup.

Nantikan “Bad Mom” yang dijadualkan untuk tayang pada separuh pertama 2023 ini.

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

Kisah Sedih & Tawa, Ra Miran, Lee Dohyun & Ahn Eunjin Sah Terajui Drama ‘Bad Mom’